25 fev 2020, 15:35\nTovuzun Dondar Quşçu kəndində amansızcasına qətlə yetirilən Nərminin ailəsi ötən həftə Bakıya gəlib.\nYeniavaz.com news24.az-a istinadən xəbər verir ki, ağır durumda olan ailə “Liatris” Holdingin rəhbəri Ruhi Əliyevanın dəstəyi ilə məşhur psixoloq-psixoterapevt Elmir Əkbərin yanında müayinədən keçib.\nAilə üzvləri ilə ayrı-ayrılıqda danışıb, onların psixoloji vəziyyətlərini yoxlayan Elmir Əkbər Quliyevlərin vəziyyəti, psixoloji durumu haqda fikirlərini bölüşüb:\n“Bir ailənin başına bundan ağır nə gələ bilər? Sözün bitdiyi yerdi. Belə anda təsəlli vermək də artıqdı, bayağı səslənir. Belə durumda ünsiyyət qurmaq da çox çətindir. Necə sual verəsən, nə fikir bildirəsən ki, insanların yaraları bir az da dərinləşməsin. Bu hadisə ölkə gündəmi oldu, insanlar bu faciəyə münasibət bildirdi, ailənin də insanların düşüncələrindən xəbərləri oldu. Onların bu duruma reaksiyası müxtəlifdir. Bəzi insan psixologiyasından xəbərsizlər bu ailənin, valideynlərin psixoloji durumunu nəzərə almadan danışırlar. Ümumiyyətlə, hər kəs bu mövzuda danışanda diqqətli olmalıdır”.\nPsixoterapevt ailədə olduqca ziddiyətli reaksiyaların müşahidə olunduğunu qeyd edib: “Valideynlərlə danışanda görürsən ki, ata ilə ananın hadisəyə reaksiyası tamamilə fərqlidir. Ata fikrini daha açıq izah edir. Ana isə fikrini dolaşıq çatdırır. Çünki o, susqunluğun, sükutun arxasında gizlənmək istəyir. Bu ola bilsin ki, yaşadığı travmanın nəticəsidir, heç kimlə ünsiyyətə girmək istəmir. Ən azından bu mövzu onun üçün ağırdı, o səbəbdən də mövzudan qaçması təbiidir. Amma kənardan bu, başqa təəssürat bağışlaya bilər. Elə anlaşılar ki, o nə isə bilir, amma demək istəmir. Mən mövcud vəziyyəti belə qiymətləndirirəm. Bunu özəlliklə vurğulamaq istəyirəm ki, ağır travma yaşayan inasanlarda, ailələrdə belə ziddiyətli reaksiyanın olması təbiidir. Hamı bilir ki, yas yerində dünyasını dəyişmis insanın yaxınları qol götürüb oynaya da bilər, deyib gülə də. Halbuki bu parodoksal reaksiyadır. Onlar sadəcə, müdafiə mexanizmi olaraq ağrıdan qaçmağa çalışırlar. Bir psixoterapevt olaraq bunun psixoanalizi ilə bağlı diqqətli olmalıyıq, insanlar da başa düşməlidirlər ki, belə bir ağır itkidə o şəxsin hərəkətləri kənardan baxana yersiz görünə bilər”.\nE.Əkbərin sözlərinə görə, ikinci təəccüb doğuracaq məsələ bəzi məqamlarda valideynlərin özlərini olduqlarından daha çox dərdli göstərməyə çalışmasıdır:\n“Psixologiyada bir anlayış var, insan öz acısı, dərdi haqqında danışanda onun baxışı, mimikası, jestləri, intonasiya və ifadə tərzi ilə üst-üstə düşməlidir. Ancaq o insanların fikirlərini izah edəndə reaksiyalarda psixoloji uyğunsuzluq hiss olunur. Onların nitqi və mimika jesti eyni deyil. Bu da güman ki, onların özlərini günahlandırması ilə bağlıdır. İnsan özünü günahlandıranda dediyimiz hal yarana bilir. Yəni əksər hallarda itkilər olanda insan fikirləşir ki, kaş, səhər onu göndərməyəydim. Kaş məcbur eləməyərdim dərsə getsin. Kaş elə deməzdim, belə eləməzdim... Bu, çıxış yolu deyil axı, hamı məktəbə getməlidir. Əgər yolda qəza baş veribsə, yaxud uşağın başına hansısa iş gəlibsə, bununla bədbəxt hadisənin qarşını almaq mümkün deyil. Yəni hər özünü günahkar bilən günahkar deyil. Elə canilər var ki, törətdikləri əmələ rəğmən, keflə yaşayırlar”.\nElmir Əkbər ailənin haqsız yerə qınanmasına da münasibətini bildirib: “Bir mütəxəssis olaraq demək istəyirəm ki, cəmiyyətdə ailənin haqsız yerə qınanmalarına qarşıyam. Psixologiyada da ağır travma yaşayan insanın hadisə baş verən yerdən uzaqlaşması tövsiyə olunur. Çünki çox vaxt insan hadisə baş verən yerə münasibətini dəyişə bilmir. Əgər dəyişə bilmirsə, o zaman ordan uzaqlaşmalıdır, bu, qismən də olsa, kömək edir. Bu ailə də elə durumdadır ki, uşağın dəfn olunduğu qəbiristanlıq evlərinin yanındadır, cəsədin yandırıldığı yer yaxındadır, təqsirləndirilən şəxs qonşuluqda yaşayır. Zənnimcə, imkan daxilində onlar başqa yerə köçsələr, başqa yerdə yaşasalar həyata uyğunlaşmalarına kömək olar. Yaddan çıxarmayaq ki, bu ailədə iki başqa qız da böyüyür. Valideynlər nə qədər tez uyğunlaşsalar, təskinlik tapsalar, o iki uşaq üçün də yaxşı olar”.\nPsixoloq ailənin din xadimlərinin biri ilə də görüşüb söhbətləşməsinin də zəruri olduğunu vurğulayıb:\n“Məncə, ailə çox savadlı bir din xadimi ilə də görüşsə, yaxşı olar. Psixoteropevt kimi deyə bilərəm ki, belə hadisələr zamanı din insanların itkilərlə barışmaq hissinə kömək edir. Baş vermiş hadisənin ağırlığını dəf etmək, olanlarla barışmaq, özlərini bağışlamağa din çox kömək ola bilər”.\nE.Əkbər azyaşlıların psixoloji durumunu da şərh edib: “Təbii ki, hər iki uşaq ciddi psixoloji zərbə alıb. Bacıların ikisi də eyni şeyi düşünür, eyni arzudadır. Onlar Nərminin qayıtması üçün hər şeylərini verməyə, bütün arzularından keçməyə hazırdırlar”.\n12 avq 2020, 02:16 394\n12 avq 2020, 01:05 344\n12 avq 2020, 00:41 458\n12 avq 2020, 00:12 250\n11 avq 2020, 23:30 233\n11 avq 2020, 23:07 765\n11 avq 2020, 20:55 425\n11 avq 2020, 20:46 318\n11 avq 2020, 20:13 277\n11 avq 2020, 19:56 303\n11 avq 2020, 19:27 712\n11 avq 2020, 18:52 278


Ürtikeriya nədir? - Simptomları və Müalicəsi - Konsultasyon.net\nAna səhifə Allergiya və immunologiya Ürtikeriya nədir?\nÜrtikeriya qırmızı, qalxmış və qaşınan bir dəri döküntüsüdür. Döküntülər bəzən çəhrayı və ya qaralma ola bilər.\nƏksər hallarda, ürtiker bir alerjen tərəfindən tetiklenir. Allergik reaksiya meydana gəldikdə, bədən histamin adlı bir zülal sərbəst buraxır. Histamin sərbəst buraxıldıqda, kapilyar adlanan kiçik qan damarları maye sızdırır. Bu vəziyyət dəridə şişməyə və qızartıya səbəb olur.\nƏksər hallarda, ürtiker allergiya dərmanları ilə sürətlə yüngülləşdirilə bilən kəskin bir problemdir. Döküntülərin çoxu öz-özünə keçər. Bununla birlikdə, şiddətli bir allergik reaksiya ilə müşayiət olunan xroniki xəstəliklər və ürtiker daha çox tibbi yardım tələb edə bilər.\nKovanlar yoluxucu deyil. Ümumiyyətlə, kəskin ürtiker və xroniki ürtiker kimi təsnif edilir.\nKəskin ürtiker, 6 həftədən az davam edən ürtikerdir. Antihistaminik dərmanları ilə asanlıqla müalicə edilə bilər.\nXroniki ürtiker, 6 həftədən çox davam edən ürtikerdir. Səbəbini təyin etmək ümumiyyətlə kəskin ürtikerdən daha çətindir. Xroniki ürtiker xəstələrinin əksəriyyəti üçün səbəb tapmaq mümkün deyil. Bəzi hallarda buna tiroid xəstəliyi, hepatit, infeksiya və ya xərçəng səbəb ola bilər.\nBu iki kateqoriyadan başqa fiziki ürtiker, allergik ürtiker, istidən qaynaqlanan ürtiker, otoimmün ürtiker, dermatoqrafiya, infeksiya ilə əlaqəli ürtiker, streslə əlaqəli ürtiker və xroniki idiopatik ürtiker qrupları vardır.\nÜrtikeriya səbəb nədir?\nÜrtikeriya, bədənin bir alerjenə reaksiya verdiyi və histamin və digər kimyəvi maddələri dəri səthinin altından buraxdığı zaman meydana gəlir.\nHistamin və kimyəvi maddələr iltihab və dəri altında maye yığılmasına səbəb olur və qabarcıq əmələ gətirir.\nMəlum tətikçilərin nümunələri bunlardır:\nAspirin, ACE inhibitorları, antibiotiklər və steroid olmayan antiinflamatuar dərmanlar (NSAİİ)\nFındıq, qabıqlı balıq, qida əlavələri, yumurta, çiyələk, pomidor, badımcan və buğda məhsulları\nQrip, soyuqdəymə, vəzi atəşi və hepatit B kimi infeksiyalar\nSidik yolu infeksiyaları və boğaz ağrısı da daxil olmaqla bakterial infeksiyalar\nHəddindən artıq temperatur və ya temperaturun qəfil dəyişməsi\nEv heyvanları ilə əlaqə saxlayın\nHamamböceği və hamamböceği tullantıları\nGicitkən, zəhərli sarmaşıq və zəhərli palıd kimi müəyyən bitkilər\nHəşərat sancması və sancması\nBəzi kimyəvi maddələr\nTiroid xəstəliyi və ya lupus kimi xroniki xəstəlik\nDəridə həddindən artıq nəmlik\nGərgin idmanla məşğul oluruq\nTekstil məhsulları ilə əlaqə qurun\nBütün halların yarısından çoxunda insanlar heç vaxt dəqiq səbəb tapmırlar.\nXroniki ürtiker bir otoimmün cavab olaraq başlaya bilər, ancaq səbəbi aydın deyil.\nÜrtikeriya simptomları aşağıda verilmişdir.\nDərinin yuvarlaq və ya oval, qırmızı, çəhrayı və ya ət rəngli şişməsi\nƏksər hallarda, həkiminizin ürtikanın diaqnozu üçün dərinizi görməsi kifayət edəcəkdir. Yamaq testi allergiyanı təyin etmək üçün faydalı ola bilər. Bəzi hallarda, ürtikerin səbəbini təyin etmək üçün allergiya testləri təyin olunur.\nÜrtikeriya üçün ən yaxşı müalicə vəziyyətə səbəb olan alerjeni tapmaq və təmasları aradan qaldırmaqdır. Ancaq bu asan bir iş deyil. Antihistaminiklər ümumiyyətlə həkim tərəfindən simptomlardan azad olmaq üçün təyin edilir. Antihistaminiklər hücumların baş verməsinin qarşısını almaq üçün müntəzəm qəbul edildikdə ən yaxşı nəticə verir.\nXroniki ürtiker antihistaminiklər və ya dərmanların kombinasiyası ilə müalicə edilə bilər. Antihistaminiklər relyef vermədikdə, oral steroidlər təyin edilə bilər. Bioloji dərman olan Omalizumab (Xolair), 12 yaşdan yuxarı insanlarda xroniki kurdeşənlərin müalicəsi üçün də təsdiq edilmişdir.\nŞiddətli hücumlar üçün epinefrin inyeksiyası və ya kortizona ehtiyacınız ola bilər.\nAnafilaksi Müalicə Alqoritmi


Valeriya Korotenko qərarını verdi - FOTO\n8 Sentyabr 10:48\nTOP OYUNLARI xəbərləri 8 Sentyabr 10:48\nAzərbaycan millisinin voleybolçusu Valeriya Korotenko yeni mövsümlə bağlı qərarını verib. Apasport.az saytının məlumatına görə, 31 yaşlı libero yenidən ölkənin ən köklü klubu olan “Azərreyl”də oynayacaq.\nƏsas uğurlarını məhz “dəmiryolçular”la qazanan Korotenko Avropa çempionatı öncəsi yeni müqaviləyə imza atıb. “Azərreyl”ə sadiq olan Valeriya ən azı 2015/2016 mövsümünü Bakı klubunda keçirəcək.\nBaş məşqçi postuna Bülənt Karslıoğlunu gətirən “dəmiryolçylar” bunadək Stefanye Enray, Natalia Valentin (hər ikisi Pierto-Riko), Nutsara Tomkom, Vanna Buakeva (Tailand), Cessika Cons, Madison Kinqdon, Hali Ekerman (ABŞ) və Fatu Diukla (Seneqal) müqavilə bağlayıb. Həmçinin, ötən il 2 illik müqavilə bağlanılan bolqarıstanlı Straşmira Filipova da komandada qalacaq.\nQeyd edək ki, Korotenko ötən mövsümü ana olduğu üçün boşa verib. Maydan məşqlərini bərpa edən libero artıq yığmanın heyətində Avropa Oyunlarına da qatılıb və Avropa çempionatında da iştirak edəcək.


11 Avq - 2019\nQırğızıstanın keçmiş prezidenti Almazbek Atambayevin xüsusi təyinatlılarla saatlarla davam edən döyüşdən sonra təslim olması, deyəsən, onun özünə və tərəfdarlarına baha başa gələcək.\nMusavat.com xarici agentliklərə istinadən xəbər verir ki, Qırğızıstanın hüquq-mühafizə orqanları A. Atambayevin prezidentliyi dövründə aparat rəhbəri və müşaviri vəzifələrində çalışmış Fərid Niyazovu həbs edib.\nBişkek şəhərinin Pervomaysk rayon məhkəməsi onu bu ilin oktyabrın 8-nə qədər istintaq təcridxanasında saxlanılması haqqında qərar qəbul edib.\nBundan başqa, Almazbek Atambayevin bacısı oğlu Nurbek Şarşenov və Qırğızıstan Sosial Demokrat partiyasının üzvü Kunduz Acıbekov da istintaqa çağırılıb.\n“Sputnik-Kırgızıstan” saytının verdiyi məlumata görə, onların hər ikisi 7-8 avqust hadisələri ilə bağlı dindiriliblər.\nHüquq-mühafizə orqanları bu vaxta qədər keçmiş prezidentin bir çox yaxın ismi, o cümlədən parlament deputatları İrina Karamuşkina, Asel Koduranova, keçmiş müşavir Kunduz Joldubayeva, habelə oğlu Seyitbek Atambayevi izahat verməyə çağırıb.\nBu arada A.Atambayevin Göy Daş kəndindəki evindən tapılan silahlar da göstərilib. Bunlar “Draqunov” snayper tüfəngi, “Simonov” tüfəngi, “Kapral” tapança-pulemyotu, “TT” tapançası, iki “GM-100” tapançası, “Sayqa” karabini, “Fabam”, “Zoli” və “Progress” tüfəngləridir.\nHəmyerlimiz Tofiq Musayev dünyanın MMA üzrə ən nüfuzlu turnirlərindən olan Rizin "Gran Prix"ində iştirak edir\nPrezident “Laçın” tankerinin istismara verilməsi mərasimində iştirak edib – Yenilənib (Foto)\nPrezident Heydər Əliyevin anım günü ilə bağlı "Facebook"da paylaşım etdi\nPrezident və ailə üzvləri Heydər Əliyevin məzarını ziyarət etdi – Fotolar (Yenilənib)\nMSK açıqladı: Dekabrın 16-dək başa çatacaq\nTramp və Lavrov arasında görüş bağlı qapılar arxasında keçəcək\n6 hakim işdən uzaqlaşdırıldı: bu hakimlərə isə yeni vəzifə verildi\nBakıda tikinti materialları bazarı yanır, hadisə yerinə helikopterlər cəlb olunub - Foto/Video


Türkiyədə daha bir istefa şoku\nTürkiyədə daha bir bələdiyyə sədri istefa verib.\nMuxalifet.az xəbər verir ki, bu dəfə Balıkesir Böyükşəhər Bələdiyyəsinin sədri Ahmet Edib Uğur istefa verdiyini açıqlayıb. Bu barədə o özü jurnalistlər üçün keçirdiyi mətbuat konfransında məlumat verib. A.E.Uğur həm də hakim partiyadan çıxdığını bildirib.\n“Qərarımın səbəbini açıqlamaq istəmirəm. Sadəcə onu deyim ki, çox kövrək və üzgünəm. Lakin çox rahatam. Artıq bu vəzifələrdə çalışmağıma ehtiyac qalmadı. İşimdə səhv etmədim. FETO və digər terror təşkilatları ilə əlaqələrim yoxdur”, - deyə Uğur bildirib.\nQeyd edək ki, Türkiyədə hakim Ədalət və İnkişaf Partiyası (AKP) Ankara, Bursa və Balıkesir bələdiyyələri sədrlərinin istefası ilə bağlı qərar qəbul etmişdi. Ankara və Bursa böyük şəhər bələdiyyələrinin sədrləri ötən həftə istefa veriblər.\nXatırladaq ki, bundan öncə, sentyabrın 22-də İstanbul Böyükşəhər Bələdiyyəsinin sədri Kadir Topbaş istefa verib. K.Topbaş 2004-cü ildən İstanbul Böyükşəhər Bələdiyyəsinin sədri idi. O, Ərdoğanın ən yaxın dostu hesab olunurdu. Onun istefası ölkədə böyük müzakirələrə səbəb olmuşdu. Daha sonra Ankara Böyükşəhər Bələdiyyəsinin sədri Melih Gökçək istefa verib.


Dəm qazı Salyanda can alıb. Rayonun Dayıkənd kəndinin axundu, 36 yaşlı Əli İsmayılov dəm qazından zəhərlənərək ölüb. Hadisə ötən gecə baş verib. İki az yaşlı uşaq atası evdə tək olub. Ona görə də yaxınları, axundun başına gələnlərdən səhər saatlarında, o, telefon zənglərinə cavab verməyəndən sonra xəbər tutublar. Qohumlarının bildirdiyinə görə, hadisəyə soba borusunda yaranan nasazlıq səbəb olub.\nBu gün: 9210\nBu ay: 289338


7 obyektdə əmək müqaviləsiz işə cəlb olunan işçilər aşkarlanıb\n7 obyektdə əmək müqaviləsiz işə cəlb olunan işçilər aşkarlanıb İqtisadiyyat\n4 Mart 2020 17:28\nVergi ödəyiciləri tərəfindən əmək münasibətlərinin qanunvericilikdə nəzərdə tutulmuş qaydada rəsmiləşdirilməməsi hallarının aradan qaldırılması məqsədilə vergi orqanları tərəfindən nəzarət tədbirləri davam etdirilir. Vergilər Nazirliyindən verilən məlumata görə, aparılmış nəzarət tədbirləri nəticəsində Sumqayıt şəhərində yerləşən “Ən Ucuz Market”lər şəbəkəsinə daxil olan 7 obyektdə əmək müqaviləsi olmadan ümumilikdə 33 nəfər fiziki şəxsin işlərin (xidmətlərin) yerinə yetirilməsinə cəlb olunması halları aşkar edilib. Həmin obyektlərin hər birində əhali ilə pul hesablaşmalarının aparılması qaydalarının pozulduğu və faktiki sahələrinin vergi orqanlarına təqdim edilmiş uçot sənədlərində bəyan edildiyi göstəricilərlə müqayisədə daha yüksək olduğu qeydə alınıb.\nBakı şəhəri, Sabunçu rayonu, Bakıxanov qəsəbəsində yerləşən, Cəlilov Elşən Firdovsi oğluna məxsus tikiş sexində aparılan vergi nəzarəti tədbirləri zamanı isə 16 nəfər fiziki şəxsin əmək müqaviləsi hüquqi qüvvəyə minmədən işlərə cəlb olunduğu aşkar edilib. Həmçinin müəyyən edilib ki, vergidən yayınmaq məqsədilə vergi ödəyicisi fəaliyyət göstərdiyi obyekti vergi orqanlarında qeydiyyatdan keçirməyib. Qeyd olunmalıdır ki, işlərin (xidmətlərin) yerinə yetirilməsinə cəlb edilmiş fiziki şəxslərin sayı 10 nəfərdən çox olduğu halda, cinayət tərkibi yaranır.\nVergilər Nazirliyi bildirir ki, işəgötürənlər işçilərin əmək müqaviləsi əsasında işə cəlb olunması ilə bağlı qanunvericiliyin tələblərinə əməl etməli, habelə mal və pul vəsaitlərinin uçotdan gizlədilməsi hallarına yol verməməlidirlər. Vergi orqanları dövriyyələrini gizlədərək vergidən yayınan şəxslərin aşkar edilməsi məqsədilə vergi nəzarəti tədbirlərini davam etdirir və bir daha xəbərdarlıq edir ki, qanun pozuntularına yol verilməsi və vergidən yaynma hallarının qarşısı gələcəkdə də qətiyyətlə alınacaq, intizamsız vergi ödəyicilərinə qarşı qanunvericilikdə nəzərdə tutulmuş tədbirlər görüləcək.


Sabah əsl yay havası olacaq - AZƏRTAC – Azərbaycan Dövlət İnformasiya Agentliyi\nÖlkə ərazisində sentyabrın 19-na gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında hava yağmursuz olacaq. Cənub-qərb küləyi əsəcək, axşam şimal-qərb küləyi ilə əvəzlənəcək, arabir güclənəcək. Havanın temperaturu Abşeron yarımadasında gecə 18-21°, gündüz 27-31° isti, Bakıda gecə 19-21°, gündüz 29-31° isti olacaq. Atmosfer təzyiqi norma daxilində - 760 millimetr civə sütunu, nisbi rütubət gecə 65-75, gündüz 50-55 faiz təşkil edəcək.\nAzərbaycanın rayonlarında hava əsasən yağmursuz keçəcək. Lakin axşam saatlarında bəzi dağlıq rayonlarında şimşək çaxacağı, yağış yağacağı ehtimalı var. Səhər bəzi yerlərdə duman olacaq. Qərb küləyi əsəcək, arabir güclənəcək. Havanın temperaturunun gecə 18-23°, gündüz 30-35° isti, dağlarda gecə 10-15°, gündüz 21-26° isti olacağı ehtimal edilir.\nSinoptiklərin tibbi-meteoroloji proqnozuna görə, sentyabrın 19-da Abşeron yarımadasında gilavar küləyinin arabir güclənəcəyi gözlənilir ki, bu da meteohəssas insanlarda narahatlıq hissi yarada bilər.\nNaxçıvan Muxtar Respublikasında hava yağmursuz keçəcək. Qərb küləyi əsəcək. Havanın temperaturu gecə 11-16°, gündüz 30-35° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarında hava əsasən yağmursuz keçəcək. Bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 10-15°, gündüz 21-26° isti olacağı gözlənilir.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava yağmursuz keçəcək. Bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 16-21°, gündüz 27-32° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Lakin axşam saatlarında bəzi şərq rayonlarında şimşək çaxacağı, yağış yağacağı ehtimalı var. Səhər bəzi yerlərdə duman olacaq. Qərb küləyi əsəcək, arabir sürətlənəcək. Havanın temperaturunun gecə 15-20°, gündüz 25-30° isti, dağlarda gecə 7-12°, gündüz 19-24° isti olacağı proqnozlaşdırılır.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər saatlarında bəzi yerlərdə duman olacaq. Qərb küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 18-23°, gündüz 30-35° isti olacağı ehtimal edilir.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Səhər dağlarda duman, çiskin olacaq. Şərq küləyi əsəcək. Havanın temperaturunun gecə 17-21°, gündüz 27-32° isti, dağlarda gecə 13-18°, gündüz 23-28° isti olacağı ehtimalı var.\nAZERTAG.AZ :Sabah əsl yay havası olacaq


Azərbaycan və Laos arasında əməkdaşlığın perspektivləri müzakirə olunub – "Insan Hüquqları XXI əsr – Azərbaycan" Fondu\nAzərbaycan və Laos arasında əməkdaşlığın perspektivləri müzakirə olunub\nAzərbaycanın Laos Xalq Demokratik Respublikasındakı səfiri Anar İmanov bu ölkənin Baş naziri Tonqsinq Tammavonqla görüşüb.\nTrend-in Azərbaycanın Xarici İşlər Nazirliyinin mətbuat xidmətinə istinadən verdiyi məlumata görə, görüşdə T..Thammavonq A.İmanovu Azərbaycanın Laosdakı səfiri təyin olunması münasibətilə təbrik edib və ona fəaliyyətində uğurlar arzulayıb. O, hələ Sovet İttifaqı dövründə çoxlu sayda laoslu gəncin Azərbaycan universitetlərində təhsil aldığını qeyd edib. Baş nazir iki ölkə arasında ənənəvi dostluq əlaqələrinə əsaslanan əməkdaşlığı inkişaf etdirməyin vacibliyini diqqətə çatdırıb.\nSəfir təbrikə görə Baş nazirə təşəkkürünü bildirib və ölkələrimiz arasında əlaqələrin inkişafı üçün öz səylərini əsirgəməyəcəyini diqqətə çatdırıb. O, Azərbaycanın Cənubi Qafqaz regionunda və beynəlxalq arenada apardığı siyasət barədə həmsöhbətinə məlumat verib, ölkəmizin qlobal enerji təhlükəsizliyinə böyük töhfə verdiyini və Avropada bir sıra investisiya layihələri həyata keçirdiyini diqqətə çatdırıb.\nBaş nazir iki ölkə arasında münasibətləri inkişaf etdirmək məqsədilə yüksək səviyyəli qarşılıqlı səfərlərin həyata keçirilməsinin əhəmiyyətindən danışıb. O, təhsil sahəsində əməkdaşlıq məsələlərinə toxunaraq, laoslu gənclərin Azərbaycanda təhsil alması imkanları ilə maraqlanıb.\nPrevious Post:Azərbaycan ATƏT PA-nın Cənubi Qafqaz və Dağlıq Qarabağ üzrə xüsusi nümayəndəsinin səlahiyyətlərinin artırılması təklifi ilə çıxış edib\nNext Post:ARDNŞ-yə məxsus neftin Bakı-Tbilisi-Ceyhan kəməri ilə ixracına başlanılıb


Hüquq Maarifçiliyi Cəmiyyəti Demokratiyaya Dəstək Fondu (ned) MƏHKƏMƏLƏRİn monitoriNQİ\nMüşahidə zamanı ədalətli məhkəmə araşdırması hüququnun müxtəlif aspektlərinə toxunulub.\nDemokratiyaya Dəstək Fondu (NED)\nMəhkəmələrin monitorinqi. Aralıq hesabat (May-iyun, 2006). Bakı, «GISO Enterprise», 2006-cı il, 84 səh.\nHesabat Hüquq Maarifçiliyi Cəmiyyətinin\nABŞ-ın Demokratiyaya Dəstək Fondunun (NED) dəstəyi ilə həyata keçirdiyi\nAzərbaycanda məhkəmə sisteminin islahatı layihəsi çərçivəsində hazırlanıb\n Hüquq Maarifçiliyi Cəmiyyəti\nMƏHKƏMƏLƏRİN MONİTORİNQİ ÜZRƏ\nHüquq Maarifçiliyi Cəmiyyəti 2006-cı ilin may ayından ABŞ-ın Demokratiyaya Dəstək Fondu (NED) ilə əməkdaşlıq çərçivəsində reallaşdırdığı Azərbaycanda məhkəmə sisteminin islahatı layihəsi çərçivəsində məhkəmə proseslərinin monitorinqini keçirir.\nMonitorinqlər əsasən mülki işlər üzrə məhkəmə proseslərini əhatə edir.\nBu hesabat 01.07.2006-01.09.2006-cı il tarixədək məhkəmə proseslərinin müşahidəsinin nəticəsində hazırlanıb. Müşahidələr Ali, Apellyasiya və İqtisad məhkəmələrində, Bakının Nizami, Suraxanı, Yasamal rayon, Gəncənin Nizami və Kəpəz rayon, Masallı və Lənkəran rayon məhkəmələrində aparılıb.\nAçıq məhkəmə araşdırması hüququ\nMəhkəmə proseslərinin müşahidəsi zamanı rast gəlinən əsas pozuntulardan biri açıq məhkəmə araşdırması hüququ ilə bağlı olub. Açıq məhkəmə araşdırması hüququ həm yerli1, həm də beynəlxalq aktlarla2 mühafizə edilən və ədalətli məhkəmə araşdırması hüququnun ayrılmaz tərkib hissəsi olan prinsipdir.\nDinləmələrin açıq xarakteri ədalət mühakiməsinin ictimai nəzarət olmadan məxfi həyata keçirilməsindən tərəfləri qoruyur. Bundan başqa, o, ictimaiyyətin ədalət mühakiməsinə və məhkəmələrə inamını saxlamaq üçün vasitədir. Məhkəmə araşdırmalarının ədalətliliyinin (6-cı maddənin məqsədi məhz ədalətli məhkəmə araşdırmasıdır) təmin edilməsinə ədliyyə sistemi tərəfindən şərait yaradılması, demokratik cəmiyyətdə mühüm əhəmiyyət daşıyır.3 Açıq dinləmə mətbuata da imkan verir ki, özünün mühüm rolunu, yəni ictimai nəzarətçi rolunu həyata keçirsin. Birinci instansiya məhkəməsində dinləmə açıq keçirilmədikdə, əgər apellyasiya orqanı tam səlahiyyətlərə malik deyilsə, adətən apellyasiya şikayəti bu qüsuru aradan qaldırmır.\nBəzi məhkəmələrdə müşahidəçilərin məhkəmə zalına daxil olması ilə bağlı problemlər olub. Nizami rayon məhkəməsində katib müşahidəçini prosesin keçirildiyi otağa buraxmayıb4, faktiki olaraq hakimin otağında 45 dəqiqə davam edən prosesdən sonra hakimə iclasın hansı səbəbdən qapalı keçirilməsi ilə bağlı sual verdikdə o, əvvəlcə prosesin açıq olduğunu, daha sonra tərəflərin tələbi ilə kənar şəxsləri buraxmadığını bildirib. Apellyasiya Məhkəməsində binaya giriş nəzarətçilər tərəfindən qeydiyyat aparıldıqdan sonra mümkün olur.5 Apellyasiya Məhkəməsində yalnız o şəxslərin binaya daxil olmasına imkan verilirdi ki, nəzarətçilərə təqdim olunan həftəlik proseslərin siyahısında iddiaçı və ya cavabdeh kimi adları qeyd edilmişdi. Proseslərdə iştirakçı olmayan, müşahidəçi vəsiqəsini təqdim etməyən şəxslərin məhkəməyə daxil olması müşkül işdir6.\nƏksər məhkəmələrdə müşahidəçilər onların kimliyi, hansı məqsədlə məhkəmə proseslərini izləmələri ilə əlaqədar geniş soruşdurmaya məruz qalıblar, onların vəsiqələrinə baxdıqdan və qeydiyyatdan keçirdikdən sonra məhkəməyə buraxılıblar. Halbuki MPM istənilən şəxsin bu cür yoxlamalara məruz qalmadan məhkəmə proseslərində iştirakını nəzərdə tutur.\nQanunun tələbinə görə, yalnız işdə iştirak edən şəxs olmayan və ya şahid qismində dəvət edilməyən 16 yaşına çatmamış şəxslər məhkəmə iclası zalına buraxılmırlar7. Digər şəxslər barəsində qanunun heç bir qadağası yoxdur. Proseslərdə yetkinlik yaşına çatmayanların iştirakına tez-tez rast gəlmək olar ki, bu da qanunvericiliyin pozuntusudur. Hakimlər çox zaman buna göz yumurlar8.\nAçıq məhkəmə araşdırması hüququnun təmin edilməsi baxımından məhkəmələrin baxacaqları işlərin siyahısının öncədən açıqlanması çox önəmlidir. Müşahidə aparılan məhkəmələrin əksəriyyətində həftəlik siyahıların yerləşdirildiyi lövhələr asılıb. Lakin əksər məhkəmələrdə siyahılarda yerləşdirilən məlumatlar çox xəsisliklə təqdim olunur: işə baxan hakim, məhkəmə baxışının yeri və vaxtı, cavabdehlər (xüsusilə vəzifəli şəxsin qanunsuz hərəkətindən verilən şikayətlər üzrə) haqqında məlumatlar siyahıda əks olunmur9.\nƏksər hallarda proseslər aşağıdakı formada təqdim edilir:\n1. İddiaçı: Qurbanova Gülçöhrə\nİşin adı: Vəzifəli şəxsin hərəkətlərindən şikayət\n2. İddiaçı: Rzayeva Nərminə Kabir q.\nİşin adı: Vəzifəli şəxsin hərəkətlərindən şikayət10\nBəzən lövhədə asılan siyahılardakı məlumatlar ötən həftənin proseslərinə aid olur11 və ya həmin məlumatlar məhkəmənin girişindəki lövhədə yox, başqa yerdə yerləşdirilir12. Lövhədəki siyahıların səliqəsiz, üst-üstə yerləşdirilməsi, yazıların solğun olması, lövhənin çox yuxarıdan asılması halları da vətəndaşların proseslər barədə məlumat almaq imkanını məhdudlaşdırır.\nBu hüququn təminatının ən səmərəli vasitələrindən biri də məhkəmə işləri haqqında məlumatların yerləşdirildiyi məhkəmələrin saytları ola bilərdi. Cəmi bir neçə məhkəmənin (Ali Məhkəmə, Apellyasiya Məhkəməsi) saytı var ki, orada da çox informasiya yükü olan, əsasən yeniləşməyən məlumatlar göstərilib. Nə Ədliyyə Nazirliyinin, nə də Məhkəmə-Hüquq Şurasının saytında məhkəmələrin adlarını, təsnifatını, onların kontakt məlumatlarını, o cümlədən baxılmalı cinayət və mülki işlərinin siyahısını görmək mümkündür.\nRiyepan Avstriyaya qarşı məhkəmə işində (2000) Avropa İnsan Hüquqları Məhkəməsi qeyd edib ki, əgər ictimaiyyət məhkəmə araşdırmasının vaxtı və yeri barədə məlumat ala bilmirsə və həmin yerə ictimaiyyətin asanlıqla daxil olması mümkün deyilsə, bu halda məhkəmə araşdırması açıqlıq tələbinə cavab vermir. Məhkəmələr ictimaiyyətin lazımi qaydada məlumat almasını və oraya maneəsiz daxil olmasını təmin etmək üçün tədbirlər görməlidir.\nMəhkəmələrin əksəriyyətində iclas zalları az, eyni günə və eyni vaxta təyin olunan proseslər isə çoxdur. Məsələn, Nizami rayon məhkəməsində bir iclas zalı var, orada adətən cinayət prosesləri keçirilir. Müşahidəçi S.Hacıyevanın prosesdə iştirak etmək istədiyini bildikdə, mülki işi zalda keçirməli olan hakim H.Hüseynov, icraatında cinayət işi olan digər hakimin – A.Abdullayevanın müdaxiləsi ilə prosesi öz otağında keçirmək məcburiyyətində qalıb13.\nSiyahılara nəzər saldıqda eyni tərkib üçün eyni vaxta həddən çox prosesin təyin olunduğu aşkarlanır; fiziki cəhətdən bu proseslərin hamısını keçirmək mümkün deyil, odur ki, faktiki təyin olunan proseslərin heç də hamısı təyin olunan vaxtda keçirilmir. Bu halda proseslərin keyfiyyətindən də danışmağa dəyməz14. Proseslərin təyin olunan vaxtdan həddən artıq gec başlaması faktları müşahidə aparılan bütün məhkəmələrdə qeydə alınıb ki, bu da qanunun müddəalarının pozulması kimi qiymətləndirilməlidir15.\nBu sahədə ən ağır vəziyyət Ali Məhkəmədə və Apellyasiya Məhkəməsindədir. Məhkəmə proseslərinin eyni vaxta təyin olunması bu məhkəmələrdə artıq ənənə halını alıb. Bu ona gətirib çıxarır həm məhkəmənin qarşısında, həm də kassasiya və apellyasiya şikayətlərinin baxıldığı binanın zirzəmilərindəki dəhlizlərdə 50, 60, 70 adam toplaşır. Havasızlıq şəraitində bu qədər insanın toplaşması və onların saatlarla proseslərinin nə vaxt başlayacağını gözləmələri, hakimlərin, məhkəmə nəzarətçilərinin və məhkəmə iclas katiblərinin bəzi hallarda etik qaydalara uyğun olmayan rəftarı, kobudluğu insanların haqlı narazılığına səbəb olur.\n“Saat 11:30-də zirzəminin dəhlizində 36 nəfər var. Onlar iştirakçısı olduqları proseslərin başlanmasını gözləyirlər. Proseslər saat 10:00 və 11:00-a təyin olunsa da, hələ başlamayıb”16.\n“Apellyasiya Məhkəməsinin və Ali Məhkəmənin qarşısında səhər saat 9:50-də 65 nəfər var; 10:25-də zirzəminin dəhlizində prosesləri saat 10-a təyin olunan 57 nəfər gözləyir”17.\nMüşahidə zamanı əksər rayon məhkəmələrində (Nizami, Nəsimi, Yasamal, Masallı, Lənkəran və s.)18 məhkəmə iclaslarının əsasən hakimlərin kabinetində keçirildiyi aydın olub. Hakimlər zallarda prosesləri əsasən o hallarda keçirirlər ki, məhkəmə binasında monitorinqçilərin olması barədə məlumatları olur.\nAvropa Konvensiyasının 6-cı maddənin 1-ci bəndi tələb edir ki, dinləmələr (“dinləmə” dedikdə, şifahi məhkəmə araşdırması başa düşülür – red.) açıq keçirilsin. Dinləmələrin açıq xarakteri ədalət mühakiməsinin ictimai nəzarət olmadan məxfi həyata keçirilməsindən tərəfləri qoruyur. Bundan başqa, o, ictimaiyyətin ədalət mühakiməsinə və məhkəmələrə inamını saxlamaq üçün vasitədir. Məhkəmə araşdırmalarının ədalətliliyinin (6-cı maddənin məqsədi məhz ədalətli məhkəmə araşdırmasıdır) təmin edilməsinə ədliyyə sistemi tərəfindən şərait yaradılması, demokratik cəmiyyətdə mühüm əhəmiyyət daşıyır.19 Açıq dinləmə mətbuata da imkan verir ki, özünün mühüm rolunu, yəni ictimai nəzarətçi rolunu həyata keçirsin. 20\nAzərbaycan qanunvericiliyi məhkəmə proseslərinin dövlət rəmzlərinin yerləşdirildiyi məhkəmə iclas zalında keçirilməsini müəyyən edir.\nProsesləri “mənzillərində” keçirən bəzi hakimlərin otaqlarında dövlət rəmzləri olsa da, ictimaiyyətin nümayəndələrini ora buraxmırlar, otaqlarda bir qayda olaraq 4-5 stul olur ki, prosesdə iştirak edənlər ayaq üstə prosesi dinləməyə məcbur olurlar21. Bütün bunlar məhkəmələrə inamı və etimadı azaldır.\nBəzi zallarda isə hətta dövlət rəmzlərinin heç də hamısı olmur (“Zalda dövlət rəmzlərindən yalnız bayraq var idi 22”, “II zalda dövlət rəmzi olan bayraq yox idi23”).\nAçıq məhkəmə araşdırması hüququ mülki və ya cinayət proseslərində məhkəmə qərarlarının «açıq elan edilməsi» hüququnu ehtiva edir. 6-cı maddənin 1-ci bəndində yer alan açıq məhkəmə araşdırması hüququ ədliyyə sisteminin fəaliyyətinə ictimai nəzarəti təmin etmək üçün nəzərdə tutulub və bu, məhkəmə qərarlarının açıq elan edilməsi tələbinə tam haqq qazandırır. Lakin məhkəmə qərarlarının açıq elan edilməsi tələbi Avropa İnsan Hüquqları Məhkəməsi tərəfindən hərfi mənada şərh edilmir, yəni qərarın hökmən məhkəmə zalından kənarda oxunması tələb olunmur. Məhkəmə bəyan etdi ki, dövlətdaxili hüquqda «məhkəmə qərarının» açıq elan edilməsi forması istənilən halda hər bir prosesin öz xüsusiyyətlərinin işığında qiymətləndirilməli, eləcə də 6-cı maddənin predmet və məqsədi nəzərə alınmalıdır.24 Məhkəmə qərarının açıq elan edilməsinə məhdudiyyət qoyula bilməz.\nMPM-in 10.11 maddəsinə əsasən, məhkəmə aktları bütün hallarda açıq elan edilir. Lakin müşahidə aparılan proseslər zamanı məhkəmə tərkibi qətnaməni elan edərkən katibin yalnız həmin iş üzrə tərəfləri zala dəvət etməsi, digər şəxsləri isə zala buraxmadığı hallar müşahidə olunub. Apellyasiya Məhkəməsində 23.05.2006-cı il tarixdə G.Quliyevin sədrliyi ilə keçirilən məhkəmə proseslərində25 belə faktlar olub.\nYuxarıda sadalanan faktlar məhkəmənin nüfuzuna toxunur, onun ədalət mühakiməsini həyata keçirməsini şübhə altına alır, insanların narazılığına səbəb olur, tərəflərin, nümayəndə və vəkillərin vaxtlarının itirilməsi ilə nəticələnir.\nPulsuz tərcüməçi xidmətindən istifadə hüququ\nMPM-in 11.2 maddəsinə əsasən, işdə iştirak edən, məhkəmə icraatının aparıldığı dili bilməyən şəxslərə işin bütün materialları ilə tanış olmaq, izahat, ifadə və rəy vermək, məhkəmədə çıxış etmək, vəsatət qaldırmaq, ana dilində şikayət vermək, həmçinin pulsuz tərcüməçi xidmətindən istifadə etmək hüququ izah və təmin olunur.\nMüşahidələr zamanı tərcüməçinin iştirak etdiyi 2 mülki icraatın hər ikisində pozuntular aşkar olunub. Nizami rayon məhkəməsində A.Abdullayevanın sədrlik etdiyi prosesdə tərcüməçi kimi zala məhkəmə iclas katibi tərəfindən çağırılan T.Kərimov adlı şəxs həmin məhkəmədə məhkəmə nəzarətçisi vəzifəsində çalışır26. Halbuki MPM-in 65.3-cü maddəsinə görə, prosesin digər iştirakçıları dilləri bilsələr də, tərcüməçi vəzifəsini öz üzərinə götürə bilməzlər.\nNizami rayon məhkəməsində hakim H.Hüseynovun sədrliyi ilə Z.Əlizadənin Sterlinq İnternational MMC-ə qarşı əmək haqqı tələbinə dair prosesdə27 tərcüməçi cavabdehin təşəbbüsü ilə prosesə qoşulsa da, tərcümə keyfiyyətsiz, qeyri-dəqiq və natamam aparılırdı. Məsələn, “soyuqqanlılıq” sözü “xolatnost” (“səhlənkarlıq” – müş.) kimi tərcümə edildi, tərcüməçi “vəsatət” sözünü tərcümə edə bilmədi, hakim ona kömək etdi.\nMəhkəmə proseslərində katibin tərcüməyə müdaxilə etdiyi, hakimin prosesi gah azərbaycan, gah rus dilində aparması müşahidə edilib28.\nAzərbaycan məhkəmələrində tərcüməçinin pulsuz xidmətilə bağlı problemlərin subyektiv səbəbləri (məhkəmələrin işini düzgün təşkil etməməsi) ilə yanaşı obyektiv səbəbləri də var. Belə ki, dövlət büdcəsindən tərcüməçi xidməti üçün ayrılan vəsait olduqca cüzidir29 ki, bu da məhkəmələrdə peşəkar tərcüməçi çatışmazlığına, nəticə etibarilə keyfiyyətsiz xidmət göstərilməsinə gətirib çıxarır.\nTərəflərə hüquqlarının izahı\nİşin hərtərəfli, tam və obyektiv tədqiqinə lazımi şərait yaratmaq üçün məhkəmə işdə iştirak edən şəxslərə hüquq və vəzifələrini izah etməlidir30. Tərəflərə hüquqlarının izahı ilə bağlı məhkəmələrdə problemlər var. Bir çox hakimlər hüquqları izah etsə də onları başa düşülməyəcək dərəcədə tez və tamamilə demirlər, bəzi proseslərdə hakim “qanunda nəzərdə tutulan hüquqlara maliksiniz” sözləri ilə kifayətlənir31.\nApellyasiya Məhkəməsinin hakimi Q.Abbasov məhkəmə tərkibini elan edir və M.İbrahimova müraciətlə «Siz özünüz hüquqşünassınız. Hüquqlarınızı bilirsiniz.» deyir və hüquqlar elan olunmur32. Elə iclaslar olur ki, tərəflərə ümumiyyətlə hüquq və vəzifələri izah edilmir33.\nProsesin elə iştirakçıları var ki, onlara xüsusi hüquqlarının izahı vacibdir. Belə iştirakçılardan biri şahiddir. Şahidlərə arvadına (ərinə), övladlarına, valideynlərinə, qardaşına, bacısına qarşı ifadə verməmək, imtina etmək hüququnun olduğu bildirilməlidir34. Qanunda birbaşa əksini tapan ümumi hüquqlar izah olunmadığı halda, digər hüquqların yada düşmə ehtimalı azdır, yaxud həddən artıq yüklənən məhkəmə tərkibi bunları qeyd etməyə ehtiyac görmür və vaxtını itirmək istəmir. Hakimlər əksər hallarda hüquqlardan bəzilərinin adını çəkib “və s.” ifadəsini işlətməklə qalanlarını ixtisara salırlar:\n“Sədr tərəfə hüquqlarını tam şəkildə izah etmədi. Belə ki, sədr tərəflərə hüquqlarını izah edir kimi işin materialları ilə tanış olmaq, izahat vermək, vəsatət vermək hüquqlarının adını çəkdikdən sonra “və s. hüquqlarınız var” deməklə kifayətləndi.”35\nNizam-intizam və məhkəmə iclasında qayda\nMPM-in 2.2-ci maddəsinə görə, mülki məhkəmə icraatı qanunçuluğun və ictimai qaydanın yaradılmasına, vətəndaşların qanunlara dönmədən hörmət ruhunda tərbiyə edilməsinə yönəlir. Bu vəzifənin bir hissəsi ədalət mühakiməsini həyata keçirən məhkəmələrin üzərinə düşür. Məhkəmələrə hörmətlə yanaşılması və onun nüfuzunun qorunması məhkəmə iclaslarının necə keçirilməsindən asılıdır. Məhkəmə iclaslarının vaxtında başlamaması məhkəmələri nüfuzdan salan faktlardan biridir. Aparılan müşahidələrə əsasən demək olar ki, bütün proseslər vaxtından çox gec başlayır36:\n“Proses saat 11.00-də başlamalı idi, lakin saat 13.17-də başladı” (Apellyasiya Məhkəməsi, 26.05.2006; tərkib: Q.Abbasov (sədr), A.Allahverdiyev, N.Nəsibov)\n“Proses saat 11.00-da başlamalı idi, 2 saat yarım gec – 12.32-də başladı” (Apellyasiya Məhkəməsi, 11.05.2006; tərkib: Ə.Əhmədov (sədr), F.Kərimov, C.Məmmədov)\n“Saat 15:00-da başlanmalı olan proses saat 17:05-də başlayır”(Apellyasiya Məhkəməsi, 27.06.2006; tərkib: Q.Abbasov (sədr), S.B.Hüseynov, N.M.Nəsibov)\n“Proses 2 saat 30 dəqiqə gec, 17:00-da başladı” (Apellyasiya Məhkəməsi, 20.06.2006; tərkib: C.Məmmədov (sədr), Ə.Əhmədov, F.Kərimov)\n“Hakimlər zala təyin olunan vaxtdan 82 dəqiqə gec – saat 11:22-də daxil oldular” (Apellyasiya Məhkəməsi, 13.06.2006; tərkib: C.Məmmədov (sədr), Ə.Əhmədov, F.Kərimov)\n“C.Məmmədovun sədrliyi ilə məhkəmə prosesi təyin olunduğu vaxtdan 51 dəqiqə gec, 10:51-də başladı” (Apellyasiya Məhkəməsi, 06.06.2006; tərkib: C.Məmmədov (sədr), Ə.Əhmədov, F.Kərimov)\n“Hakimlər zala təyin olunan vaxtdan 65 dəqiqə gec – 12:05-də gəldilər” (Apellyasiya Məhkəməsi, 05.06.2006; tərkib: H.Həmidov, Məmmədov, Səfərov)\n“Saat 11:00-a İntiqam Əliyevin Vəkillər Kollegiyasına qarşı iddiası üzrə kassasiya şikayəti ilə bağlı təyin olunmuş proses saat 12:22-də Ali Məhkəmənin Plenum zalında başladı” (Ali Məhkəmə, 24.05.2006; tərkib: Q.Allahverdiyev (sədr), Ə.Rüstəmov, V.İbayev)\nBelə hallar proses iştirakçılarının haqlı narazılıqlarına səbəb olur.\n«Bunlar insanları dolayıblar. Bura sud deyil ki...» (Apellyasiya Məhkəməsi, 16.06.2006, tərkib: M.Hüseynova (sədr), B.Şükürov, S.Babayev)\n«İşə baxılmasının 1-ci ili olanda saat 1-ə, 2-yə kimi saxlayırdılar. İndi saat 4-ə, 5-ə kimi saxlayırlar. Elə bil həbs olunmuşuq. Belə məhkəmə olar? Belə mülki işə mən də baxaram. Get, bir həftədən sonra gəl” (Apellyasiya Məhkəməsi, 27.06.2006, tərkib: Q.Abbasov (sədr), S.Hüseynov, N.Nəsibov).37\nBəzən nümayəndənin prosesin gec başlaması ilə bağlı hakimə bildirdiyi narazılıq həddən artıq sərt qarşılanır:\n“İddiaçının nümayəndəsi: 6 saatdır kalyaskada gözləyir, mənə hüquqdan danışırsız!\nHakim (əsəbiləşir, uca tonla): Seymur (nəzarətçi – müş.), yatmısan?! Atın bayıra bunu!”38\nMəhkəmə iclas zalları kiçik olduğundan prosesi ayaq üstə dinləyənlər olur, bəzən hakim ayaq üstə olanların zalı tərk etməsini istəyir: “Ayaq üstə olanlar çölə çıxsın, adam çox olanda istidən adam boğulur, ayaq üstə olmaz axı!”39. Belə halların yaranması tək məhkəmə zallarının kiçikliyi, soyutma sistemlərinin olmaması ilə deyil, həm də yuxarıda qeyd etdiyimiz kimi, eyni vaxta çoxlu proseslərin salınması, hakimlərin prosesləri vaxtında başlamamaları ilə əlaqəlidir.\nQanunun tələbinə görə, məhkəmə iclası başladıqdan sonra sədrlik edənin razılığı olmadan məhkəmə iclas zalına daxil olmaq və oradan çıxmaq olmaz40. Bu müddəa xüsusilə Apellyasiya Məhkəməsində daha tez-tez pozulur. Telefonu zəng çalan proses iştirakçıları zalı tərk edib bir müddət sonra yenidən zala qayıdırlar, hakimlər isə əksər hallarda buna reaksiya vermirlər. Proses iştirakçıları bir yana, hakimlərin prosesin gedişində telefonla danışdığı hallara tez-tez rast gəlmək olur: bəziləri bunu gizlin etməyə çalışır, digərləri isə aşıq-aşkar. Telefonla danışa-danışa hakimlərin zalı tərk etdikləri hallar da az müşahidə olunmur:\n“A.Ş.Allahverdiyev iclas zamanı hündürdən mobil telefonla danışırdı” 41 (Apellyasiya Məhkəməsi, 26.05.2006)\n“Proses zamanı tərkibə daxil olan hakimlərdən – Q.Kərimov əvvəlcə telefonu əli ilə gizlədərək bir müddət danışdı, sonra danışa-danışa zalı 2 dəqiqəyə tərk edib, qayıtdı. Məhkəmə bir müddət onsuz davam etdirildi”42 .\n“Sədrlə Z.Mirzəkulla arasında bu mövzuda mübahisə getdiyi müddət ərzində məhkəmə iclas katibi 1 dəqiqə müddətində mobil telefonla danışır. Digər hakimlər isə ümumiyyətlə prosesə fikir vermir nə isə oxuyurdular. Məhkəmə iclas zalında isə sədrin də tanıdığı (çünki proses başlamamışdan əvvəl sədr həmin şəxsdən “Cəmil müəllim, sizin işiniz nədir?” - deyə sual vermişdi) bir nəfər şəxsin mobil telefonu dəfələrlə zəng çalır və nəhayət o, mobil telefonla danışmağa başlayır. Sədr və digər hakimlər buna heç bir münasibət bildirmirlər (Apellyasiya Məhkəməsi, tərkib: Ə.Əliyev (sədr), G.Quliyev və M.Tağızadə)43\n“Hakim H.Həmidov telefonla danışdı: “Hə, prokuror! 4 saylı zaldayam, təzə gəlmişəm, gözlədim, gəlmədin”44 (Apellyasiya Məhkəməsi, 05.06.2006)\nProseslər zamanı çağırışlara məhəl qoymayan şəxslərin çağırılması üçün hakimlər telefonla danışmağa məcbur olur:\n“Məruzəçi C.Məmmədov torpaqla bağlı məsələni həll etmək üçün telefonla torpaq şöbəsində Akif adlı şəxslə danışdı: “Axı neçə dəfə sizə məlumat verməliyik?!” Telefon danışığını bitirdikdən sonra “Dəlixanadı e, bura! Cərimələyəcəyəm axırda bunları!» - deyə hirsini tökdü. 45\n24.05.2006-cı il tarixdə Apellyasiya Məhkəməsində L.Nəbiyevin sədrliyi, hakimlər R.Allahverdiyeva, M.Hüseynovun iştirakı ilə keçirilən proses zamanı zala daxil olan şəxslər katibin yanında əyləşir, onunla söhbət edir, prosesi aparan hakimlərdən biri – R.Allahverdiyeva ona qoşulur46.\nMəhkəmə prosesləri zamanı tərəflər ardıcıllığı gözləmədən bir-biri ilə mübahisə edir, belə hal bir neçə dəqiqə davam edir, zalda əyləşənlər prosesə maneə olacaq səviyyədə ucadan danışır, lakin hakim bununla bağlı heç bir tədbir görmür. Başqa bir prosesdə (Apellyasiya Məhkəməsi, 02.06.2006) hakim B.Şükürov danışanlardan birini xəbərdarlıq etmədən zaldan çıxarır; o, prosesin əvvəlində hüquqların izahı zamanı məhkəmənin müəyyən etdiyi qaydalara əməl edilməsinin vacibliyini tərəflərə xatırladılmasını xəbərdarlıq kimi qiymətləndirdi47. Məhkəmə iclaslarında dəfələrlə belə bir hal müşahidə olunub ki, tərəf kimi çıxış edənlər hakimin yanına yaxınlaşıb müzakirəni orada davam etdirirdilər, zalın axırıncı sıralarında prosesin bu hissəsini eşitmək olmurdu48. Bu, həm də açıqlıq prinsipinin pozulması kimi qiymətləndirilə bilər.


Restoran və kafelər yoluxma riskini 2 dəfə artırır |\nMillitribuna.az xəbər verir ki, bununla bağlı «Report»a danışan Almaniya-Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru Nuran Abdullayev yaxın bir neçə gün ərzində Avropada koronavirusa yoluxma sayının ABŞ-dakı yoluxma sayını keçəcəyinin anonsunu verib.\n«Elmi tədqiqatlara əsasən, hazırda virusla bağlı müəyyən ölkələrdə sabitlik, bəzi ölkələrdə isə yoluxma sayında artım müşahidə olunur. Bunun da səbəbləri mütəxəssislər tərəfindən müəyyənləşdirilib. Bu səbəblərdən biri son günlər yoluxma sayının artdığı ölkələrdə sərt karantin rejimindən çıxış zamanı, yəni yumşalmalar vaxtı virus daşıyıcıları olan qalıq xəstələrin nəzərə alınmamasıdır».\n«Həmin tədqiqata əsasən, hətta açıq havada fəaliyyət göstərən restoran və kafelər də virusun yayılmasında mühüm rol oynayır və ona görə də burada müştərilər risk qrupuna daxildirlər».\n«Hər kəs bilməlidir ki, restoran və kafelərə getmək yoluxma sayını artıra bilər. Ona görə də düşünürəm ki, kafe və restoranları ziyarət etmək kütləvi yoluxma hallarının artımına səbəb olan faktor kimi dəyərləndirilməli və bu istiqamətdə də ictimai iaşə müəssisələrinə xüsusi tapşırıqlar verilməlidir. İnsanlar da maksimum dərəcədə ictimai iaşə müəssisələrini ziyarət etməkdən çəkinməlidirlər. Belə olduğu halda virusla mübarizə öz müsbət nəticəsini verər».


Xalq artisti əməliyyat olunub – 1Arada.az\nXalq artisti Firuz Əliyevin səhhətində problem yaranıb.\n1Arada.az xəbər verir ki, bu barədə şair Vüqar Əhməd məlumat verib.\nSənətçi bildirib ki, tar ustası əməliyyat olunub.\nHazırda vəziyyəti normaldır.\nTagged əməliyyat, firuz əliyev, məlumat, problem, sənətçi, tar ustası, tarzən, vüqar əhməd, xalq artısti


خبرگزاری شبستان - Parlamentə bir neçə ağçiyər terrorçu soxulub\nServis Əsas səhifə Zaman : Wednesday, June 07, 2017 Xəbər kodu : 30239\nParlamentə bir neçə ağçiyər terrorçu soxulub\nŞəbistan Xəbər Agentliyi: İran İslam Şurası Məclisinin sədri bu gün Tehranda törədilən terror aktına reaksiyada deyib: Bugünkü terror hərəkəti qorxaqlıq hərəkəti idi.\nƏli Laricani: Terrorçuların hərəkəti qorxaqlıq idi.\nŞəbistan Xəbər Agentliyi xəbər verir ki, İran İslam Şurası Məclisinin sədri Əli Laricani parlamentin plenar iclasının sonunda terrorçuların parlament binasına hücum etməsinə toxunaraq bu hərəkəti qorxaqlıq adlandırıb.\nLaricani əlavə edib: Terrorçular problem yaratmaq ardıncadırlar, xüsusilə də İran İslam Respublikası terrorzmlə mübarizədə aktiv qütbdür.\nİran parlamenti sədrinin sözlərinə görə, təhlükəsizlik qüvvələri bu şəxslərlə sərt şəkildə davranacaq və problem həll olunacaq.\nİran parlament nümayəndələri plenar iclasın sonunda bu terror aktını pisləyərək ABŞ-a ölüm şüarı səsləndiriblər.\nTehran valisi Hüseyn Haşimi jurnalistlərlə müsahibədə İmam Xomeyninin (rə) pak məqbərəsi və İran parlamentində iki terror aktının baş verməsinə toxunaraq deyib: Hər iki məkanda vəziyyət təhlükəsizlik qüvvələrinin nəzarətindədir.


Adblock , öz reklam şəbəkəsini hazırladı! | Technote Toggle navigation\nAdblock , öz reklam şəbəkəsini hazırladı!\nMəşhur reklam bloklama xidməti "Adblock ", öz reklam şəbəkəsini yaratdığını və satışa başladığını elan etdi. Reklam bloklama xüsusiyyəti ilə bilinən "Adblock "un bu addımı istifadəçiləri təəccübləndirdi.\nReklam bloklama xidməti təklif edən proqramlar ilə reklam sistemlərinin savaşı davam edir. Belə ki, bir tərəfdən bəzi saytların narahat edici dərəcədə reklamlar yerləşdirməsi istifadəçiləri bu mövzuda haqlı hala gətirərkən, reklamlar vasitəsilə gəlir əldə edən saytların zərər etməsi, onların pis vəziyyətdə qalmalarına səbəb olur. Məşhur reklam bloklama sistemləri arasında yer alan "Adblock "dan bu mövzuda maraqlı bir addım gəldi. Adblock, qəbul edilə bilən reklamlar platforması adını verdiyi yeni reklam şəbəkəsini tanıtdı. Şirkətin reklam bloklama hədəfi ilə üst-üstə düşməyən bu addım, reklamların tamailə bloklanması mümkün deyil mi? sualını ağıllara gətirir.\nİstifadəçilərinin 90%-inin qəbul edilə bilər reklamlardan narazı olmadıqlarını bildirən Adblock rəhbərliyi, bloklanmış reklamların yerinə qəbul edilə bilən reklamların görünəcəyini bildirib. Əgər saytda yer alan reklam hal-hazırda firmanın qəbul edilə bilən reklam siyahısında yer alırsa, hər-hansı bir bloklanma olmayacaq.\nAdblockun interneti tamamilə reklamlardan təmizləmək kimi bir məqsədi olmadığını qeyd edən Adblock rəhbərliyi, hədəflərinin pis reklamları narahat etməyəcək dərəcədə olanlar ilə dəyişdirmək olduğunu ifadə edirlər. Reklam bloklama mövzusunda istifadəçilərin rəğbətini qazanmış bir firmanın niyə hədəfindən yayınmağa başladığını bilmirik amma istifadəçilərə reklamları tamamilə bloklama seçiminin də verilməyə davam edildiyini bildirək.


Günəşi axtaranlar: Sevinc Nuruqızının «Melissa» povestində kukla fenomeni - Kəmalə Umudova | Edebiyyatqazeti.az\n02.01.2021 11:53 | 1117 dəfə oxunub A A+ A- Ədəbi tənqid\nGünəşi axtaranlar: Sevinc Nuruqızının "Melissa" povestində kukla fenomeni\nPlatona görə, "heyrətlənmək" fəlsəfənin başlanğıcıdır. Yəhudi "İncil"ində bu fikir belə ifadə olunur: "O kəs ki heyrətlənməyə qadirdir, o, hər şeyə hakim olacaq, o kəs ki hakim olacaq, o, hüzur tapacaq". Burda söhbət varlığın əzəli dərin mənasını dərk etmək, ilahi hökmü anlamaq və hikmətə çatmaqdan gedir. Heyrətlənə bilmək həm də inanmaq və inandırmaq istəyini hədəf alır. Hər zaman hər kəsin görə bilmədiyi həqiqətlərin varlığına inam qaranlıqları işıqlandıran şəfəqlər kimidir - süzülüb gəldiyi uzaqlar gözlə görünməz. Göylə yerin təmas nöqtəsindən boylanan günəşdir. Nə sirdirsə, xilas olmaq istəyənlər ona can atır. "Günəş olun və sizi hər kəs görəcək" - Dostoyevskinin məşhur əsərində müstəntiq cinayətkar Raskolnikova son olaraq günəş olmağı tövsiyə edir.\nGünəşi gördükdə sevinən Melissa ilə tanışlığımız göylərdə başlayır. Povestdə göy-yer, işıq-qaranlıq, sevgi-qəzəb, həqiqət və yalan motivləri üzərində qurulan mifopoetik mənzərənin baş qəhrəmanı bu antoqonizmlərin içindən çıxış yolunu ifadə edən, varlığın əzəli mənasını özü ilə gətirən kukladır, parça kukla. Hardan gəldiyini özü də bilmir. Müəllif də folklor ənənəsində olduğu kimi, naməlum uzaq aləmlərə işarə edərək, xeyir və şər, o dünya və bu dünya, məkanlara uyğun fərqli zaman anlayışını da gizli şəkildə bədii mətnin əsasına qoyaraq, oxucunu maraqlandıran, heyrətləndirən başlanğıca imza atmış olur. Qəhrəmanın hardan gəldiyi əsas deyil, gəlişinin məqsədi, yaranışının qayəsi önəmlidir. Biz bu dünyaya niyə gəlirik? İnsan həyatda nə üçün yaşayır? Yerimiz nədir, kimik? Missiyamız varmı? İnsan nəyə qadirdir? Oxucuların uşaqlar olduğunu nəzərə alsaq, onların qəlbində bu cür sualların oyanmasının nə qədər vacib olduğunu vurğulamaqda fayda var.\nSonsuz səmalarda ucan təyyarə Melissanı yerə endirəcək, başına gələcək bütün bəlalardan bixəbər kiçik qız mağaza vitrininə qoyulacaq - satılmaq üçün... Əsərin artıq giriş hissəsi çəhrayı arzuların, işıqlı dünyanın, sevginin çox köməksiz və kövrək olduğunu göstərir. Kukla deyib yanından keçməyək Melissanın. O, canlı və həqiqidir (qeyd edim ki, dilimizdə "nə" sualına cavab verən "kukla" sözü rus dilində "kim" sualına cavab verir). O, kuklalar dünyasının içindən çıxıb fərqli olmağı ilə seçilir. Çoxluğun içində fərd ola bilmək, hamıdan fərqli bir şəxsiyyət ola bilmək imkanını göstərir. Fərqliliyi onun dünyaya baxışındadır, dünya ilə ilk təması da marağından doğdu, anlamaq, görmək, sevmək, öz yerini axtarmaq, gözəlliyin davamı, parçası olmaq istəyindən. Marağı sevgisindən doğdu. Bəs Melissanın ürəyindəki sevgi hardandır!? Təyyarənin ilüminatorundan minlərlə kuklanın içindən ətrafa ilk boylanan da odur, soyuqdan üşüyərək, günəşi gözləyən, onu görüb, şəfəqlərinə və hər tərəfə uzanan yaşıllığa sevinən də odur və satılmaq üçün aparıldığı mağaza vitrinində səssizcə öz aqibətini gözləyən də. O, oyuncaqdır, görəsən, bu dünyada hansı oyunların iştirakçısı olacaq?! Susan və sevən ürəyi, insanların çəhrayı arzularını xatırladan çəhrayı saçları ilə hansı ümidləri doğruldacaq?! Bir kukla, saçları çəhrayı olsa belə, dünyanı xilas edə biləcəkmi öz gözəlliyi ilə, bənzərsizliyi ilə?..\nSevinc Nuruqızı öz qəhrəmanını əşya, oyuncaq olaraq seçir. Onun reallığa naməlum məkanlardan təşrif gətirmiş, adı - Melissa, görünüşü - xalça saçaqlarına bənzəyən sıx çəhrayı saçlı, davranışı - min kuklanın içində təkcə o, öz oyuncaq taleyi ilə barışmır, dünya ilə təmasa can atır, bağlılıq axtarır - ilə fəqrlənən personajı elə xalq nağıllarında olduğu kimi, xeyirlə şərin, sevgiylə qəzəbin arasında müxtəlif həyat səhnələrində yol axtarır, yol gözləyir, ümidini itirmir, çətinliklərlə üzləşsə də böyük dəyanət və dözüm nümayiş etdirir.\nOyuncaqlar geniş funksional məna daşıyır. Sirləri sevən uşaqlar, onların dilini, dəyərlərini, hisslərini və davranışlarını bu və ya digər şəkildə əks etdirən və sirr saxlamağı bacaran oyuncaqlar məsum etiraflar etmək üçün ən yaxşı dostlardır. Onların vasitəsilə bəzən uşaq və valideyn münasibətləri tənzimlənir, böyüklərin və ya yaşıdlarının mənəvi keyfiyyətləri uşağın psixikasında ciddi sınağa çəkilir, bu və ya digər dəyər qazanır. Atasının gülərüz davranışı, sorğu-sualsız onun istəyini yerinə yetirməsi kiçik Zöhrənin öz seçimində sərbəst olmasına işarədir: "- Ata, xahiş edirəm, al da bunu mənə... Atası gülümsəmişdi...". Kiçik qızın sevgisini artıran, kövrək duyğularına, zövqünə inanan atası, əslində, gözəl bir psixoloq, tərbiyəçi olaraq nümunəvi davranış sərgiləyir. Valideynin uşağa qarşı münasibətini göstərən bu kiçik detal əsərin sonunda baş verən hadisələrlə tam uzlaşır, səbəb və nəticə əlaqələrinin insan faktoruna söykənməsi yazıçının təməl düşüncəsi kimi önə çıxır.\nƏdəbiyyatın - mən burda uşaq ədəbiyyatı ifadəsini xüsusi olaraq vurğulamıram, çünki bu müstəvidə fərq qoyulmasını doğru hesab etmirəm - əsas qayəsinin insan olduğu önəmlidir. Onun məsuliyyət, azad seçim, doğru addım atmaq, qərar vermək, gözəlliyi, mənəviyyatı qorumaq kimi, başqalarını yaşatmaqla, sevməklə, əslində, böyük bir kainatı qoruya bilmək, onun İlahi səltənət olduğunu, gözəlliyini kəşf etmək imkanını təməl olaraq nəzərdə tutmaq, uşaq qəlbində bu qavrayışın təzahürünə çalışmaq, xüsusilə, uşaq yazıçılarının missiyasıdır.\nOyuncaq reallıq və irreallıq arasında, insanın düşüncələri arasında vasitə ola bilər. Uşaq təfəkkürünün timsalında sevimli oyuncağı hər zaman öz irreal dəyəri ilə real olaraq vardır və bu düşüncə hər zaman uşaq şüurunda sabitliyini qoruyub saxlayır. İllər ötüb keçir, Zöhrə böyüyür, amma kuklasına olan sevgisi də onunla böyüyür. Povestdə deyildiyi kimi, "Qəlbin əsas meyarı kimi onunla yaşayır". Ən gözəl, ən yaxşı kukla kimi, o, köhnəlmir, nimdaşlaşmır. Onilliklər keçsə belə, Zöhrə artıq ana olduqdan sonra öz kuklasına qovuşduqda, əslində, ondan heç zaman, bir an belə ayrılmadığını hiss edir. Eyni hissləri Melissa da yaşayır. Qəlb, könül, sevgi bağları ilə dünyanı xilas edən gözəllik mövzusudur, əslində, "Melissa"nın mövzusu. Bu cəhət Sevinc Nuruqızınn povestini dünya uşaq ədəbiyyatının bir sıra nümunələri ilə yaxınlaşdırır.\nMelissa dünyanın ən gözəl kuklasıdır. Lakin Zöhrənin xoşbəxtliyi çox uzun sürmür. Bir gün hardansa peyda olan bir zalım oğlan Melissanın və Zöhrənin sevinc və ümid payını əllərindən alır. Bəlkə də bu dünyanı nağıl bilən, iki dünyanı bir sevgidə birləşdirən bu iki qəhrəmanın sevinci ömür boyu davam edəcəkdi, həmişə günəş olacaqdı. Amma Lüsifer, Koşşey, Div, günəşi udan timsah kimi, o zalım oğlan da dünyaya öz kortəbii qısqanclığı ilə gələrək, əbədi sevgi ilə bağlanan iki qəlbi bir-birindən ayırır. Melissanın çəhrayı saçlarının günəş şəfəqləri ilə oyunu yarımçıq qalır. Zalım, qəlbsiz oğlan onu saçlarından tutub eyvandan həyətə, ordan da tozlu küçəyə atır. Melissanın günəşli dünyası qaralır, çəhrayı saçları kimi, sonra göy üzü də qara buludlarla örtülür, sonra yağışlar yağır... Həm Melissa, həm də Zöhrə haqsızlığın qurbanı olurlar. Zöhrə dostunu çox axtarır, hətta qəzetlərə müsahibə də verir: "Mənim bir kuklam vardı. Onun adı Melissa idi. Mən onu çox sevirdim...". Bir müdrikin insanlara əbədi görüşün səadəti və əbədi ayrılığın nisgilini anlatdığı kimi, o, öz nağılını daxili sükutla, təmkinlə, aramla, dərin kədər hissi ilə nəql edir.\nNağıllarda həyatı, həyatda nağılları görmək istəyən qəhrəmanın yanında bir də bütün hadisələrdən xəbərdar müəllif var. O, Melissanın acı taleyini qələmə almaqla kiçik dostlarının da qəlbinə kədər, qüssə, əzab verə biləcəyinin fərqindədir. Yazıçı nağıllarda geniş istifadə olunan didaktikanı psixoemosional sfera ilə yaxınlaşdıraraq, həyatın təntənə və sevincinin, əslində, nə qədər kövrək olduğunu, hər an mövqelərin dəyişə biləcəyini və daxili məsuliyyət hissini unutmamağı sətiraltı mesaj kimi oxucuya çatdırır.\n"Melissa" povestində yaşanan hadisələr təsadüfi deyil, bir təməl xətt üzərində, aksioloji dəyərləndirmə, simvollar (səma, günəş, çəhrayı rəng və s.), allyuziya (haradansa xoşbəxtlik gətirən Leylək), nağıl içində nağıl kimi çox maraqlı kompozisiya elementləri və bədii təsvir vasitələri üzərində qurulur. Melissanın yaşamı yalnız fiziki zaman çərçivəsində baş vermir.\nMelissanın həyatında baş verəcək hadisələr insanların üzləşə biləcəyi hadisələrdir. Aclıq, susuzluq, göz yaşları, əzablar içində keçən həyatda Melissanı məhv olmaqdan, ölümdən qoruyan onun yaddaşıdır - könül yaddaşı. O, küçədə günlərlə soyuq yağışın altında islananda, onu yaşadan düşüncələri olur: ürəyinin varlığı, rəngli parça və iplərlə onu yaradan, tikən usta qadının sevgi dolu nəğməsi. "Sözlərdən toxunan", "xoşbəxtlik işığı saçan", "sevgi ilə dolu" kukla obrazını yaradan Sevinc Nuruqızı oxucunun gözü önündə bir oyuncağın deyil, əsl insanın yaranması, mənəvi güc qazanması, sevgi ruhunda doğulması prosesini bədii şəkildə canlandırır. "...artıq ilk gündən, hələ saçları, başı, bədəni, qolları və ayaqları bir-birinə birləşməmişdən öncə eşitdiyi söz sevgi olmuşdu...".\n"Melissa"nın məna strukturunu təyin edən maraqlı cəhətlərdən biri də povestdə açar sözlərdən istifadə olunmasıdır. "Günəş", "ürək", "çəhrayı rəngli saçlar", "işıq", "sevgi" kimi sözlər xüsusi semantik sahə yaradır və mifoloji artefakt kimi mətnin formalaşmasını təmin edir. Zöhrə ilə bir evdə yaşadığı, onunla enli çarpayıda şirin-şirin yatdığı zamanların əks-sədası kimi Melissanın yaddaşında canlanan mənzərələr onun şüuraltısında işıqlı qüvvələrin, inamın yaşadığını sübut edir. Sevgi həyat mənbəyidir, o, şərtsizdir, əzəlidir. Dünya bir evdir, bütün sakinləri qəlbləri ilə bir-birinə bağlıdırlar. Melissanın yaddaşında oyanan bu mənzərə, əslində, hər zaman yaşayan bir Dünya, Ev modelidir. Lakin dünyada cahillik və nadanlıq, nifrət də hökm sürür və bu Evin varlığından xəbərsiz olanlar da çoxdur.\nSevgi Melissa üçün nədir? Hamının sevinc içində birlikdə yaşaması. Amma qəfil gələn şər qüvvə onu soyuğa, yağışa, kimsəsizliyə düçar edir. Həyatın ilk çətinliyi qarşısında aciz qalan Melissanı bu dəfə Xal adlı dalmatin xilas edir. "Yekəqulaq köpək" Melissanı gölməçənin içərisində görür, onu cənginə alır və öz kiçik sahibinin və onun rəhmsiz anasının (əsərdə bu söz işlədilmir, hər dəfə yazıçı onu "qadın" sözü ilə əvəz edir) təkidlərinə baxmayaraq dişlərindən buraxmır. İnsan və təbiət diskursu üzərindən məsəlinin həllinə baxsaq, ikinci tərəfin üstünlüyünü görəcəyik. Dilsiz heyvan insan qəlbini hiss etməsi ilə, ona yardımı ilə fərqlənir, bir valideyn isə oğlunun "dost" adlandırdığı köpəyə qarşı kobud və laqeyd davranır, ona yad gözü ilə baxır. Oğlu və onun sevimli köpəyi ilə acıqlı, sevigisiz davranan qadının dilində səslənən nəinki "steril", "obrabotka" sözləri, həm də "küçə iti", "küçə gəlinciyi" sözləri zahirən anlaşılan, amma mahiyyətcə Melissanın, xilaskar köpək Xalın qəlbini ifadə etmir. Bu sözlər də yaddır, qəbulolunmazdır.\nXal və Melissa, heyvan və kukla - hər ikisi uşağın mifolji dünyasının sakinləridir. O dünyada hər şey insanın yaşam məkanına daxildir, heç nə və heç kim bir-birinin yerini tutmağa cəhd etmir, biri digərini kənara sıxışdırmır, əksinə, Zöhrə, Melissa, köpək Xal bir həyatın o birində davamı və bütünlüyün parçalarıdır. Bu bütünlüyü pozanlar isə harmoniyanın yaranmasında iştirak etməyən, bu gözəllikdən xəbərsiz, yaranışın fitrətindən kənar, kortəbii amansızlığı və şəri ifadə edən obrazlardır:\n"Qadın Melissanı dartışdırırdı. Xal qəzəbləndi. Oğlan dedi: - Ana, dartma. Verməyəcək. Ona yavaşca söz ver ki, qəlinciyi atmayacaqsan. Yuyub, təmizləyib ona qaytaracaqsan".\nƏsərdə nağıl poetikasını təmsil edən işıqlı, günəşli, isti Ev, sakinlərinin bu Evdə hüzur, sevgi içində yaşaması (köpəyin səbətində kuklaya yer verməsi, eyni məkanı paylaşmaqdan duyduğu sevinc, sevgi ilə keçən zamanın fiziki məna daşımaması, sevgitək bir həyat seçimi kimi və s.) və eyni zamanda bu işığı, günəşi boğan qaranlıq, bu sevgi bağlarını qırmağa yönələn şər qüvvələrin eyni müstəvidə toqquşması təsvir olunur.\nMelissanı sevənlərindən ayırıb zibil qutusuna atan köpək təlimçisinin kin və nifrəti nə qədər böyük olsa da, Melissanın qəlbində yaşayan ümidin miqyasından böyük deyil. Zibil qutuları üzərindən uçarkən o, xəyallarında keçmişə, onu yaradan kuklasının isti əllərinə, isti otağına dönür, lakin reallıq başqadır və Melissa yerə düşmək üçün atılmışdı. Sevgidən yaranmış, sevgi üçün yaranmış Melissa sevginin özüdür. Mənəvi dəyərlər sevgidən yaranır və sevgi ilə izah olunur. Onu anlamayan, onu yaşamayan, hiss etməyən, dəyər verməyən insanlar isə merkantil, praqmatık, cılız, məhdud varlıqlardır. Onlar başqa dildə düşünür və başqa dildə danışırlar. Povestdə hadisələr bütövlükdə vertep teatrında olduğu kimi iki fərqli məkanda cərəyan edir. Yuxarıda, ikinci qatda və aşağıda, birinci qatda. Bu dünyanı ağ və qara, xeyir və şər, zülmkarlıq və xeyirxahlıq, təsdiq və inkar, mən və biz diskursları üzərindən simvolik məkana bölsək, Melissa onu sevənləri ilə, ona qohum qəlblər olan Zöhrə, Xal, Mika və b. qəhrəmanlar ilə yuxarı hissədə yer alır. Onların mənəvi dünyasına zidd olan şəfqətsiz və cahil insanlar isə vertepin "yer" adlanan aşağı qatında mövcuddurlar.\nMelissa və sevənləri başqa dünyanın sakinləridir. Adsız zalım oğlan, kinoloq, Xalın sahibəsi, Qaraçı, Totu kimi xarakterlər yalan, hiylə, tamahkarlıq, riyakarlıq, mərhəmətsizlik və s. mənfi dəyərləri ehtiva edirlər. Bu sinxronik təsvir yaşından asılı olmayaraq hər kəsdə mental qavrayış mənzərəsi yaradır. Əsər uşaqlar üçün yazılsa da, biz onu fərqli nəsillərin sosioloji və mədəni düşüncələrinə uyğunluğunu görürük (milyonçu olmaq istəyən Totunun həyat mövqeyi Dostoyevskinin "rotşild" ideyası ilə yaşayan gənc qəhrəmanlarından mahiyyət etibarilə fərqlənmir).\n"Melissa" povestində bədii zaman sonlu və əbədinin dialektik vəhdəti kimi çıxış edir. Hadisələr və ya onların bir-birilə zəncirvari əlaqəsi əvvəli və axırı olan sonsuz zamanın içində sıralanır. Əsərin finalı hadisələrin müəyyən bir zaman kəsiyində bitdiyinə işarə etsə də, zaman bitmir, hadisələrin çərçivəsindən kənarda davam edir. Sevgi anlayışı başqa aləmlərin, onun sakinlərinin, bütövlükdə varlığın yaratmaq, çoxaltmaq, sevgi fitrətinin əbədi səciyyə daşıdığını və bu ümidlə dünyanın var ola biləcəyini, nəsillərdən nəsillərə, qərinələrdən qərinələrə ötürülə biləcəyini ifadə edən əbədi zaman estetikasını təyin edir, onun ölçü vahidinə çevrilir. Yuxarıda qeyd olunmuş parçada Sevinz Nuruqızı oxucunun fikrinin önünə keçərək, həm sonda baş verəcək hadisələri, həm də öz müəllif mövqeyini aşkar edir. Lakin onun müəllif kimi təməl mövqeyini əks etdirən bu parçanı əsərdən çıxarmış olsaq belə, bizim zaman qavrayışımızda və hadisələrə münasibətimizdə heç nə dəyişməyəcək.\nQarşımızda bədii mətn var və biz o mətndə süjetin horizontal hərəkətini vertikal zaman dəyərləndirməsində görürük. Bu mənada, zaman xronotopunun dəyərləndirilməsində maraqlı cəhətlərdən biri kimi əsərdə əsas hadisənin qısa zaman çərçivəsində təsvir olunmasını qeyd edə bilərik. Zöhrə və Melissanın könül bağlılığını ifadə edən epizodlar geniş təsvir olunmur, zaman içində bu münasibətlərin necə inkişaf etdiyini görmürük. Simvolik olaraq "Zöhrə və Melissa sevgisi" adlandıra biləcəyimiz hadisə, daha doğrusu, fakt, çox qısa zamana uyğun gəlir. Zöhrədən ayrı düşdükdən sonra Melissanın başına gələn hadisələr isə günlərlə, aylarla və illərlə ölçülür, əsərdə onun saatlarla çəkən hiss və düşüncələrindən söhbət açılır.\nKuklaçının emalatxanasında olduğunu düşünərkən sevinci bir an çəkən Melissa, çəkməçinin onu divara vurmaq üçün alnına endirdiyi çəkic zərbəsindən "bir neçə saat sonra" özünə gəlir, ona çəkməçi budkasının pəncərəsindən "baxan gözlər saatlarla donub qalır", qorxulu qadın səsi və onu eşidən kimi pəncərədən top kimi kənara atılan və yox olan pırpızbaş oğlan Melissanı "günlərlə" düşündürür. Xal adlı itin sahibinin evində, çəkməçinin budkasında, soyuq bir axşam gətirildiyi "qaranlıq və rütubət qoxuyan" zirzəmidə, qozbel ifritə Qaraçının daxmasında, "heç vaxt sevilməyəcək biri olan" Totunun cibində, şlyapalı fotoqrafın kamerasının yaddaşına düşdükdən sonra tək qaldığı skamyada gecənin səhərlə əvəz olunduğu vaxtda yaşadığı hisslər, çəkdiyi əzablar, ürəyindən keçənlər, kuklanın "insan olmadığı üçün sevindiyi" aylar, Səmən nənənin zivəsində qurumaq üçün asıldıqda, nəvələrlə dolu evində şam süfrəsi ətrafında Melissanın özünə verdiyi suallar qarşısında saatlarla düşünməsi, bu evdə nağıllı uzun gecələr, nağılların sayı artıqca sürətlə ötüb keçən günlər, Leylək yuvasında keçirdiyi həyat və nəhayət, Leyləyin dimdiyində Zöhrənin həyətinə və həyatına yenidən gəlişinə qədər baş vermiş bütün hadisələr povestin dinamik süjet xəttini təşkil edir.\nReal zaman geniş bədii təsvirlərə, bir-birini əvəzləyən canlı səhnələrə sığsa da, irreal, əbədi zaman sabit olaraq qalır. Sevgi mənəvi substant, təbiətin ruhundan gələn nəsnə kimi əsərin təməl motivini təşkil edir. Bir xətt üzrə inkişaf edən zaman kəsiyində Melissa bir neçə dəfə xatirələrinə dönür, onun zaman ilə əlaqəsi yalnız keçmişdə yaşadığı xoşbəxtlik duyğuları ilə, günəşin doğacağına inamla bağlıdır. Gördüyümüz kimi, dəqiq zaman ölçüləri real hadisələr üzərində mövcud olsa da (aylarla susan qadın dil açıb danışdı, Mika üçüncü gecə idi ki, zirzəmiyə gəlmirdi və s.), povestin daxili sütun, sabit ana xətti üst zaman, əbədi zaman müstəvisindən - varlığın sevgidən yaranması hadisəsi üzərindən təqdim olunur.\n"Melissa" povestinin bədii xüsusiyyətləri, poetikası ciddi araşdırma mövzusu kimi ədəbiyyatşünaslığa geniş imkanlar verir. Əsərdə sevənləri tərəfindən Çiçək, Aida, Cuppulu kimi adlar qazanan kukla Melissa daha canlıdır, yoxsa canlı hesab etdiyimiz insanlar cansız kuklalardır... Bu məsələ üzərində düşünmək maraqlıdır.


Xalq Cümhuriyyəti dövlətçilik tariximizin mühüm səhifəsidir\n27 May 11:47 | 1 644\nQədim və zəngin dövlətçilik ənənələrinə malik olan Azərbaycan xalqı özünün azadlığı və müstəqilliyi uğrunda daim mübarizə aparmış, Azərbaycan tarixinin əhəmiyyətli və yaddaqalan dövrlərindən olan XX əsrin əvvəllərində, dünyanın siyasi nizamının yenidən qurulduğu bir vaxtda istiqlaliyyətini elan etmişdir. Belə ki,1918-ci il may ayının 28-də Şərqdə ilk demokratik dövlət quruluşu kimi yaranmış Azərbaycan Xalq Cümhuriyyəti xalqımızın müstəqillik tarixinin başlanğıcı olmaqla milli dövlətçilik salnaməsini müstəsna dərəcədə zənginləşdirmişdir. Cəmi 23 ay yaşamasına baxmayaraq, Azərbaycan Xalq Cümhuriyyəti sübut etmişdir ki, Azərbaycan xalqı müstəqil yaşamağa, öz dövlətçilik ənənələrini bərpa etməyə qadirdir.\nŞərəflə xatırlaya bilərik ki, 2018-ci ildə Azərbaycan Xalq Cümhuriyyətinin yaranmasının 100-cü ildönümü qeyd olundu. Prezident İlham Əliyev cənabları tərəfindən "Azərbaycan Xalq Cümhuriyyətinin 100 illik yubileyi haqqında" Sərəncam imzalandı və bu əlamətdar tarixi hadisə münasibətilə ik il əvvəl respublikamızda "Azərbaycan Xalq Cümhuriyyəti İli" elan olunaraq ölkədə və onun hüdudlarından kənarda silsilə tədbirlər keçirildi.\nArtıq bu qürurlu tariximiz bir əsri geridə qoyub. O cümlədən, Azərbaycan Xalq Cümhuriyyəti xalqımızın qədim dövlətçilik ənənələrini yaşadaraq, o dövrdə öz üzərinə götürdüyü çətin tarixi vəzifəni imkanlarının ən son həddində olsa belə şərəflə yerinə yetirmişdir.\nŞərqin ilk parlament respublikası olmaqla yanaşı, Cümhuriyyət parlamentinin il yarımlıq fəaliyyəti boyunca qəbul etdiyi qanunvericilik aktları və qərarları milli dövlətin müstəqilliyinin möhkəmləndirilməsinə, siyasi və iqtisadi inkişafa, mədəniyyət və maarif sahələrində sürətli irəliləyişə imkan vermiş, Azərbaycan dövlətçiliyi, xüsusən də parlament mədəniyyəti tarixində dərin və zəngin iz qoymuşdur.\nƏsrin əvvəllərində Azərbaycan torpaqları hesabına Ermənistan adında dövlət yaradan ermənilər əsrin sonunda öz çirkin niyyətlərinə qayıtdılar. Lakin Heydər Əliyev amili, onun siyasi fəhmi, gücü və qüdrəti erməni millətçilərini belə təxribatlardan çəkindirirdi. Ulu Öndərin bütün vəzifələrdən uzaqlaşdırılmasından dərhal sonra erməni separatçıları Azərbaycana qarşı ərazi iddiaları irəli sürərək Dağlıq Qarabağ məsələsini qaldırdılar və torpaqlarımıza hərbi hücuma başladılar. Azərbaycan xalqı 1990-cı il qanlı 20 yanvar faciəsini, 1992-ci ildə əsrin ən dəhşətli qətliamlarından olan Xocalı soyqırımını yaşadı. Məhz belə bir şəraitdə, ölkəmizin müstəqilliyi və azadlığı uğrunda mübarizə aparan Azərbaycan xalqı 1991-ci ildə dövlət müstəqilliyini bərpa edə bilmişdir.\nXalq Cümhuriyyətinin ənənələrinə sadiqlik nümayiş etdirən Ulu Öndər Əliyev hələ sovet dövründə - 1990-cı ildə ilk dəfə Naxçıvanda Cümhuriyyətin üçrəngli bayrağını Muxtar Respublikanın dövlət bayrağı kimi qəbul etdi və bu, müstəqilliyə gedən yolun başlanğıcı oldu. Xalqın çağırışı ilə 1993-cü ildə respublikaya rəhbərliyə qayıdan Ulu Öndər Heydər Əliyev nadir və iti dövlətçilik zəkası, cəsarəti və sarsılmaz iradəsi ilə xalqımızı və dövlətimizi böyük təhlükələrdən xilas etdi, Xalq Cümhuriyyəti dövründə təməli qoyulmuş müstəqil Azərbaycan ideyasını gerçəkləşdirdi, müstəqilliyimizi dönməz və əbədi etdi.\nBeləliklə, dahi şəxsiyyət Heydər Əliyevin misilsiz fəaliyyəti nəticəsində Azərbaycan milli dövlətçiliyi yenidən süquta uğramaq təhlükəsindən xilas oldu. Heydər Əliyev fəaliyyətinin bütün dövrlərində Azərbaycan Xalq Cümhuriyyətinin xidmətlərinə, onun ənənələrin yaşadılmasına daim yüksək önəm vermiş, Cümhuriyyətin fəaliyyəti barədə respublikada çoxsaylı elmi konfranslar təşkil olunmuş, arxiv materialları öyrənilərək Cümhuriyyət tarixinə dair dəyərli əsərlər nəşr edilmiş, əhali arasında onun müstəqil, demokratik dövlət quruculuğu ilə bağlı gördüyü işlər geniş təbliğ olunmuş, Cümhuriyyətə abidə ucadılmış, onun görkəmli siyasi və dövlət xadimlərinin xatirəsi əbədiləşdirilmişdir. Ulu Öndərin təşəbbüsü ilə həmçinin Cümhuriyyətin 80 illiyi münasibətilə Milli Məclis tərəfindən amnistiya elan edilmişdir.\nÖlkə Prezidenti cənab İlham Əliyevin bu ilin yanvarında imzaladığı "1918-ci il azərbaycanlıların soyqırımının 100 illiyi haqqında" Sərəncamı erməni-bolşevik silahlı dəstələrinin 100 il əvvəl azərbaycanlılara qarşı törətdikləri bəşəri cinayətlər barədə həqiqətlərin ölkə və dünya ictimaiyyətinə daha dolğun çatdırılmasında müstəsna əhəmiyyətə malikdir. Soyqırımının 100-cü ildönümü ilə bağlı minlərlə soydaşımız Qubada Soyqırımı Memorial Kompleksinə yürüş etmiş, respublika elmi konfransı keçirilmiş, foto və kitab sərgisi açılmış, digər tədbirlər təşkil olunmuşdur.\nXalq Cümhuriyyətinin varisi olaraq ümummilli lider Heydər Əliyev tərəfindən qurulan və möhkəmləndirilən müstəqil, demokratik Azərbaycan Respublikası bu gün möhtərəm Prezidentimiz cənab İlham Əliyevin rəhbərliyi ilə müasir inkişaf dövrünü yaşayır.\nBu ənənələri uğurla inkişaf etdirən dövlət başçısı cənab İlham Əliyevin rəhbərliyi ilə son illərdə ölkəmizin dünyada iqtisadi və maliyyə böhranlarının, təhlükələrin və təlatümlərin hökm sürməsinə baxmayaraq sabit və təhlükəsiz şəraitdə sosial-iqtisadi tərəqqisinin təmin edilməsi, iqtisadi rəqabətqabiliyyətliliyinə görə nüfuzlu beynəlxalq hesabatlarda yüksək pillələrdə qərarlaşması, nəhəng qlobal enerji və nəqliyyat layihələrinin bilavasitə təşəbbüskarı olmaqla gerçəkləşdirilməsi, dünyada nüfuzunun artması, 155 ölkənin dəstəyi ilə BMT Təhlükəsizlik Şurasına qeyri-daimi üzv seçilməsi, kosmik kluba daxil olması, respublikamızın ən mötəbər tədbirlərə, o cümlədən humanitar, siyasi, iqtisadi, mədəni forumlara, möhtəşəm idman yarışlarına uğurla ev sahibliyi etməsi müstəqilliyimizin bəhrəsidir.


Şade Adu — Vikipediya\ning. Sade Adu\nŞade Almaniyada bir konsertdə, noyabr 2011-ci il\n16 yanvar 1959 (63 yaş)\nİbadan, Oyo State, Nigeriya\n1980-ci ildən bu günə kimi\ncaz, fank, soul, soft rok\nSade (1982 — bu günə kimi)\nŞade Adu (ing. Sade Adu; 16 yanvar 1959) — Nigeriya əsilli ingilis müğənni, mahnı müəllifi və şairə, aranjımançı və prodüser, Sade qrupunun lideri və yeganə vokalisti.\nŞade Adu, Stüart Metyumen, Pol Spenser Deymen və Endryu Xeylin üzvlüyü ilə yaradılan qrup vokal xarakterli idi. Lakin, qrup musiqi dünyasında üzvlərinin birinin-Şadenin adıyla tanındı və beləcə də məşhurlaşdı.Qrupun üzvləri repertuarda soul, caz, ritm-n-blüz, fanka və soft-rok janrlarına üstünlük veriblər.\nİlk debütünü 1984-cü ildə edən "Şade" hələ də dünyanın dinlənilən qruplarındandır. Debütdən bir il sonra, 1985-ci ildə "Diamond Life" adlı albom təkcə ABŞ-da 17 milyon, dünyada isə 50 milyon tirajla satıldı. Bu, qrupun məşhurluğunun ilk addımı oldu.\n"Qremmy" mükafatı laureatı "Şade" bir neçə beynəlxalq mükafata da layiq görülüb.\nQrupun tərkibi belədir:\nŞade Adu-Vokal, Stüart Metyumen-saksafon, gitara, Pol Spenser Deymen-bas, Endryu Xeylın-klaviş.\n25 fevral 1984-cü ildə "Şade" öz birinci sinqlı olan "Your Love is King"-i Böyük Britaniyada təqdim etdi. "Diamond Life" albomunun debütündən sonra isə Birləşmiş Krallıq onların turnesinin şahidi oldu.\n1986-cı ildə qrup nüfuzlu "American Music Awards" mükafatına "Ən yaxşı video və musiqi stili" nominasiyasında layiq görüldü.\n1987-ci ildə isə "Promise" albomu "Qremmy"ni əldə etdi. Bir il sonra mayın 4-də "Şade" "Stronger Than Pride" adlı üçüncü albomunu sevənlərinə təqdim etdi. Şade Adu 1989-cu ildə "American Music Awards"-ı solo ifasına görə qazandı. 4-cü albom 1992-ci ildə Birləşmiş Krallıqda işıq üzü gördü. 2000-ci illərin də sevilən qrupları arasında yer alan "Şade"nin şəxsi veb –saytı ötən il meydana çıxdı. Bu, fanatlarla əlaqə yaratmaq üçün əla fürsət idi.\n2011-ci ilin əvvəlində isə "Şade" növbəti albomunu çıxardı." Soldier of Love" adlı albom 12 yanvarda satışda göründü.\n↑ Sade // Encyclopædia Britannica (ing.).\n↑ Sade // Munzinger Personen (alm.).\nRəsmi səhifəsi (ing.)\nMusiqiçinin bioqrafiyası (rus.)\nQeyri-rəsmi saytı — Lovers Rock (ing.) (rus.)\nQeyri-rəsmi saytı SADE — Müğənni haqqında ... (rus.)\nMənbə — "https://az.wikipedia.org/w/index.php?title=Şade_Adu&oldid=6009818"\nBu səhifə sonuncu dəfə 20 iyun 2021 09:14 tarixində redaktə edilib.


Uzun müddətdir, ABŞ-da müalicə olunan İdman və gənclər naziri Azad Rəhimov dünyasını dəyişməsi xəbəri yayılıb.\nsfera.az xəbər verir ki, xəstəxanada vəfat edən nazirin nəşi bu saatlarda Bakıya gətiriləcək.\n“Qafqazinfo” məlumatı dəqiqləşdirmək üçün nazirliyin mətbuat xidmətinin rəhbəri Səmayə Məmmədova ilə əlaqə saxlayıb.\nO bildirib ki, nazirin vəfat etdiyi ilə bağlı xəbərlər həqiqəti əks etdirmir. Lakin hazırda A. Rəhimovun vəziyyəti ağır qiymətləndirilir.\nAzad Arif oğlu Rəhimov 1964-cü il oktyabrın 8-də Bakı şəhərində qulluqçu ailəsində anadan olub. Ailəlidir, bir övladı var. Sadıq Rəhimovun nəvəsidir. 1986-cı ilin iyun ayından 1987-ci ilin noyabr ayınadək Moskva şəhərində həqiqi hərbi xidmətdə olub.\n1971-ci ildə Bakı şəhəri 134 saylı məktəbin birinci sinifinə daxil olub. 1981-ci ildə həmin məktəbdə orta təhsilini bitirib və həmin il Azərbaycan Dillər Universitetinin ingilis dili fakültəsinin əyani şöbəsinə daxil olub. 1986-cı ildə həmin fakültənin axşam şöbəsini bitirərək, ingilis dili müəllimi ixtisası üzrə ali təhsil alıb.\n1984-cü ildə Xətai rayonu 245 saylı məktəbdə komsomol katibi vəzifəsi ilə başlayıb.\n1987–1989-cu illərdə Azərbaycan LKGI Xətai rayon komitəsində şöbə müdiri,\n1989–1990-cü illərdə Azərbaycan Gənclər Təşkilatları Komitəsinin sədri vəzifəsində işləyib.\n1994–1998-ci illərdə "Ros-İMESKO" Məhdud Məsuliyyətli Cəmiyyətin baş direktoru,\n1998-ci ildən 7 fevral 2006-cı il tarixədək "İtaldizayn" Qapalı Tipli Səhmdar Cəmiyyətin baş direktoru vəzifəsində işləyib.\nAzərbaycan Respublikası Prezidentinin № 175 nömrəli, 7 fevral 2006-cı il tarixli Sərəncamı ilə Gənclər və İdman Naziri vəzifəsinə təyin edilmişdir.


Şamaxıda "ASAN Həyat" kompleksi istifadəyə verilib Prezident İlham Əliyev açılışda iştirak edib YENİLƏNİB VİDEO - AZƏRTAC – Azərbaycan Dövlət İnformasiya Agentliyi\nŞamaxı, 5 dekabr, AZƏRTAC\nKompleksin əməkdaşı Ülkər Mahmudova: Möhtərəm cənab Prezident, Sizi Şamaxıda görməyimizə çox şadıq. Bu yaxınlarda 100 illiyini qeyd etdiyimiz Bakı Dövlət Universitetinin Şərqşünaslıq fakültəsinin məzunuyam. Öncə qeyd edim ki, biz şamaxılılar Sizin diqqət və qayğınızı həmişə hiss etmişik. Siz tez-tez bizim bölgəmizə səfər edirsiniz və daim bizim yanımızda olursunuz. Evlərimizin, məktəblərimizin vəziyyətini diqqətinizdə saxlayırsınız və onların yenilənməsinə bilavasitə özünüz nəzarət edirsiniz. Bildiyimiz kimi, bu ilin fevral ayında Şamaxıda zəlzələ baş vermişdir. Demək olar ki, elə həmin an Siz bizim yanımızda oldunuz. Bu, bir daha təsdiq etdi ki, Siz bizə - vətəndaşlarınıza nə qədər önəm verirsiniz. Sabah ağacəkmə aksiyası olacaq, Şamaxıda 45 minə yaxın ağac əkiləcək. Bu da o deməkdir ki, Şamaxının təbiəti daha da gözəlləşəcək. Bunlar hamısı Sizin sayənizdə baş verir. Ölkəmizin rəhbərliyinin yanımızda olduğunu hiss edirik. Buna görə Sizə dərin təşəkkürümüzü bildiririk və söz veririk ki, vətəndaşlarımızın xidmətində layiqincə dayanacağıq.\nAZERTAG.AZ :Şamaxıda "ASAN Həyat" kompleksi istifadəyə verilib


Xəyal Namazov — Vikipediya\n3 oktyabr 2020 (34 yaşında)\n2006—2008 / 2014—2020\nXəyal Xudaverdi oğlu Namazov (23 may 1986; Füzuli, Azərbaycan SSR — 3 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin çavuşu, Vətən müharibəsi şəhidi.\nXəyal Namazov 23 may 1986-cı ildə Füzuli şəhərində anadan olmuşdur. Əslən Xocavənd rayonunun Muğanlı kəndindən idi. Əvvəlcə, İsmayıllı rayon Aşıqbayramlı kənd tam orta məktəbində təhsil almışdır. Xocavənd rayon Tuğ kənd tam orta məktəbində təhsilini davam etdirmiş, 11-ci sinfi Xocavənd rayon 4 saylı tam orta məktəbdə tamamlamışdır. 2005-ci ildə Azərbaycan Beynəlxalq Universitetinin neft-qaz fakültəsinə qəbul olmuşdur. 2006-cı ildə təhsilini donduraraq hərbi xidmətə yollanmışdır. Hərbi xidmətini başa vurduqdan sonra bir müddət fərdi əməklə məşğul olmuşdur. Ailəli idi. 2 övladı yadigar qaldı.\nXəyal Namazov 2006-cı ildə Səfərbərlik və Hərbi Xidmətə Çağırış üzrə Dövlət Xidmətinin Xocavənd rayon Hərbi Komissarlığı tərəfindən müddətli həqiqi hərbi xidmətə çağırılmışdır. Hərbi xidmətini Dövlət Sərhəd Xidmətinin Sərhəd Qoşunlarının sıralarında Xudat Sərhəd Dəstəsində etmişdir. 2008-ci ildə hərbi xidmətini başa vuran Xəyal Namazov 2014-cü ildən Azərbaycan Silahlı Qüvvələrinin sıralarında müddətdən artıq həqiqi hərbi xidmət qulluqçusu olaraq xidmət edirdi.\n2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başlamışdır. Tarixə Aprel döyüşləri olaraq yazılan döyüşlərdə Xəyal Namazov AQS-21 silahı ilə manqa komandiri olaraq vuruşurdu. Gecə döyüşləri zamanı Cəbrayıl rayonunun Lələtəpə istiqamətində olan əlverişli mövqelər, strateji nöqtələr, o cümlədən Lələtəpə zirvəsi Azərbaycan Ordusu tərəfindən işğaldan azad olunmuşdur. Həmin döyüşlərdə Ermənistanın müdafiə naziri Seyran Ohanyan tərəfindən qurulan və Ermənistan Ordusunun "yenilməz Ohanyan xətti" olaraq tanınan müdafiə xətti 40 dəqiqə ərzində darmadağın edilmişdir.\nDöyüşlərdə fəal iştirakına görə Xəyal Namazov dəfələrlə hərbi hissə rəhbərliyi tərəfindən fəxri fərman və təşəkkürnamələrlə təltif edilmişdir.\nAzərbaycan Ordusunun çavuşu olan Xəyal Namazov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Füzulinin azadlığı uğrunda gedən döyüşlərdə vuruşmuşdur. Füzuli rayonunun Qaraxanbəyli və Seyidəhmədli kəndləri istiqamətində keçirilən əməliyyatlarda fərqlənmişdir. Xəyal Namazov 3 oktyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı şəhid olmuşdur.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Xəyal Namazov ölümündən sonra "Vətən uğrunda" medalı ilə təltif edildi.\nAzərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Xəyal Namazov ölümündən sonra "Füzulinin azad olunmasına görə" medalı ilə təltif edildi.\nAzərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Xəyal Namazov ölümündən sonra "İgidliyə görə" medalı ilə təltif edildi.\nMənbə — "https://az.wikipedia.org/w/index.php?title=Xəyal_Namazov&oldid=6457561"\nBu səhifə sonuncu dəfə 22 may 2022 08:15 tarixində redaktə edilib.


16 Yanvar 2019 11:51\n"Yeni Müsavat" qəzetində isə "Müddət uzadılmayacağı təqdirdə 4 martdan sonra bağlanacaq bankda 30000 manatdan çox əmanət saxlayanlar faktiki olaraq bu məbləğdən çox olan hissəni itirəcəklər" sərlövhəli məqalə oxumaq olar.\nMüəllif deyir ki, hüquqşünas Əkrəm Həsənov ölkə banklaırnda əmanətlərin tam sığortalanması ilə bağlı 2016-cı ildən qüvvədə olan 3 illik müddətin martın 4-də başa çatmaqda olması, qalan iki aya yaxın vaxt ərzində hökumətin hər hansı qərarı olmadığı halda əmanətlərin tam sığrotalanmasının ləğv olunacağı xəbərdarlığı edir.\nHüquqşünas deyir ki, milli valyutadakı əmanətinin illik dərəcəsi 15%-dən, xarici valyutadakı əmanətinin illik faizi 3%-dən yuxarı olmayan əmanətlər martın 4-nə kimi tam sığortalıdır.\nAmma həmin müddət başa çatdığı, artırılmadığı və ya bank bu il martın 4-dən sonra ləğv edildiyi halda əmanətçi hansı yüksək məbləğ qoymuş olsa da, 30 min manat kompensasiya ala biləcək.\nƏ.Həsənov həm də deyir ki, Strateji Yol Xəritəsinə uyğun olaraq, bankların sağlamlaşdırılması prosesi 2018-ci ilin sonunadək başa çatdırılmadığı üçün hələ bankların bağlanması təhlükəsi qalır.\nMövzu ilə bağlı "Yeni Müsavat"a açıqlama verən iqtisadçı-ekspert Vüqar Bayramov bu müddətin uzadılmasını məqbul sayır, əks halda mənfi nəticələri olacağı xəbərdarlığı da edir: "Hələ martın 1-nə qədər zaman var və həm də bu müddətin uzadılmasına ehtiyac var. Əgər müddət uzadılmasa, bu, banklardan depozitlərin geri çəkilməsinə gətirib çıxara bilər. Xüsusən də böyük məbləğdə depozitlərin sığortalanması həyata keçirilməyəcək".\nV.Bayramovun sözlərinə görə, qanunun müddəti uzadılmadığı halda istənilən məbləğdə olan əmanətlərin 30 min manatdan yuxarı hissəsi sığortalanmayacaq.\nEkspert riski aradan qaldırmaq üçün və müddət uzadılmadığı halda vətəndaşlara çıxış yolu kimi vəsaiti 30 min manatadək olmaq şərtilə bir neçə fərqli banklarda yerləşdirməyi təklif edir\nV.Bayramov əmanətçilərə belə bir məqamı da xatırladır ki, gələcəkdə manatın məzənnəsində dəyişikliklər baş verərsə, o zaman 30 min manatın ekvivalenti sığortalanır, bu isə daha az məbləğdə valyutanın sığortalanması deməkdir.\nBankların bağlana bilməsinə gəlincə, V.Bayramov deyir ki, indi Maliyyə Bazarlarına Nəzarət Palatası problemli bankların sağlamlaşdırılmasını prioritet sayır: "Amma bütün hallarda müşahidələrimiz göstərir ki, problemli kreditlərin artması bank sektoruna və bəzi bankların fəaliyyətində mənfi tendensiyanın qalmasına gətirib çıxarır. /contact.az /\nTeqlər : #Əgər,#sığortalanma,#müddəti,#uzadılmasa,


Azecology 2011 – Azecology\nTürkiyədə Kürün suyundan SES-də istifadənin Azərbaycan ərazisinə təsiri açıqlanıb\nNazirliyin Ekologiya və təbiəti mühafizə siyasəti şöbəsinin sektor müdiri Mütəllim Əbdülhəsənov çərşənbə günü bildirib ki, Türkiyə öz dövlətçilik hüququndan istifadə edərək təbii su ehtiyatlarından bir hissəsini öz kənd təsərrüfatı və ...\nGünəşdə güclü partlayış baş verib. Mütəxəssislər bildirirlər ki, nəticədə əmələ gəlmiş maqnit qasırğası Yerə dünən çatıb. O, Yeni İlədək davam edəcək. Bu müddətdə səhhətində, xüsusilə ürək-damar sistemində problemlər olan, qeyri-sabit ...\nBu heyvan ilk dəfə görüldü\nOkeandan çıxan bir heyvan cəsədi görənləri heyrətə salıb. Nəhəng cəsədin hansı heyvana məxsus olduğu hələ də bilinmir. Heyvan balinaya bənzəyən xarici görünüşü ilə diqqəti cəlb edir. www.anspress.com ...\nDünyanın ən yaşlı tısbağasının 175 yaşı var. “The İndependent” qəzeti Cənubi Atlantikadakı Müqəddəs Yelena adasında yaşayan nəhəng tısbağanın şəklini dərc edib. Mümkün sübut kimi hələ 1900-cü ildə çəkilən şəkil göstərilir. ...\nEkologiya Nazirliyi bəzi neft müəssisələrini cərimələyib\nEkologiya və Təbii Sərvətlər Nazirliyi iri müəssisə və təşkilatlarda aparılmış monitorinqlərin nəticələrinə uyğun olaraq, eləcə də Dövlət Ekspertiza İdarəsi tərəfindən verilən ekspertiza rəylərinin yerlərdə yerinə yetirilməsinin icra vəziyyətini araşdırmaq məqsədilə ...\nAzərbaycan Ekologiya Standartlarının Monitorinq Fondu “Sülh – Yeni Dünyaya Doğru” adlı layihəyə əməkdaş olaraq qoşulmuşdur. Layihə Avropa Şirasının “Gənclər Hərəkətdə” Proqramının 3.1. bölməsinin maliyyə dəstəyi ilə həyata keçirilir. Layihə İtaliyanın ...\nCənub bölgəsində nə qədər təbiət abidəsi var?\nCənub bölgəsində yaşı 200-dən çox olan ağaclar təbiət abidəsi kimi qeydiyyata alınır. Bölgənin milli park və meşə fonduna daxil olmayan ərazilərində belə təbiət abidələri çoxdur. Cənub bölgəsində 66 təbiət abidəsi ...\nAlmaniyanın Duysburq şəhər heyvanxanasında koala balası nümayiş olunub. Bala koala 7 ay öncə dünyaya gəlməsinə baxmayaraq anasının kisəsindən təzəlikcə çıxıb və yavaş-yavaş ətraf mühitə öyrəşməyə başlayır. Heyvanxana işçiləri balanı tərəzidə ...\nGəncədə yaşlı ağaclara pasport veriləcək\nGəncədə yaşlı ağaclar pasportlaşdırılır. Hazırda Gəncədə 264 ədəd Şərq çinarı, habelə yaşı 500 ildən çox olan iki çinar ağacı var. Şəhər 10 saylı ərazi ekologiya və təbii sərvətlər şöbəsinin müdiri ...\nZərdab rayonunda meşə sahələri genişləndirilir\nEkolojiya və Təbii Sərvətlər Nazirliyinin Zərdab Regional Meşəsalma Müəssisəsi ərazidəki meşə sahələrinin genişləndirilməsi, mövcud yaşıllıqlara qulluq göstərilməsi sahəsində ardıcıl tədbirlər həyata keçirir. Müəssisədən bilıdirmişlər ki, təkcə cari ilin on bir ...


“Hərbi xidmətdə borş yeməyi öyrəndim” - Keçmişdəki mən » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n20 Aprel 2019, 11:00 4227\nProfessor deyir ki, uşaq olanda öz rus dili müəllimindən xoşum gəlirmiş: "İnsan uşaq olanda öz müəlliminə heyran olur, bu, məsum hiss idi. Amma universitet vaxtı başım elmi-tədqiqat işlərinə o qədər qarışıq idi ki, ailə qurmaq yadıma düşmürdü. Elmi-tədqiqat müntəzəm fəaliyyəti sevir. 26 yaşında elmlər namizədi olmaq asan məsələ deyildi. Bu fəaliyyətim məni professor səviyyəsinə qədər yüksəltdi. Bir dönəm həm oxuyurdum, həm də dərs keçirdim. Dərs dediyim bir qızdan xoşum gəlirdi. Onlar məndən iki kurs aşağıda oxuyurdular. O qızın səmimiyyəti, sadəliyi məni özünə çəkdi. O, universiteti bitirdikdən sonra elçi göndərdim. Daha sonra nişanlandıq. Beləcə 28 yaşımda ailə qurdum. Bir oğul, bir qız atasıyam. Oğlum riyaziyyat, qızım isə filologiya üzrə təhsil alır. Biz bəzən uşaqları tərbiyə edərkən mənim kimi ol, yaxud filankəsə oxşa deyərək nümunələr göstəririk. Bununla biz uşağı düz yola çəkmirik. Tərbiyə əməldə olmalıdır, sözdə yox. Valideyn özünü elə aparmalıdır ki, övlad ondan ibrət dərsi götürsün. Valideyn özü-öz davranışına nəzarət etməlidir ki, uşaqları ondan nümunə götürsün. Çalışmışam ki, həyatımla, fəaliyyətimlə uşaqlarıma örnək olum. Heç vaxt onlara nəyisə hökm etməmişəm. İxtisas seçimində də onlara dəstək olmuşam. İndi dövr sovet dövrü deyil. İnsan özü özünü axtarıb tapmalıdır. Amma onlara nəzarət etmək də bizim borcumuzdur”.


Britaniya Baş Nazirinin Ticarət elçisi Azərbaycana gəldi – Yenicag.Az\nticarət, Böyük Britaniya, ticarət elçisi\nBöyük Britaniyanın Baş Nazirinin Ticarət elçisi Baronesa Nikolson Azərbaycana gəlib.\nBu barədə Yenicag.az-a Böyük Britaniyanın Azərbaycandakı səfirliyindən məlumat verilib.\nBildirilib ki, ticarət elçisi Böyük Britaniya Hökuməti tərəfindən maliyyələşdirilən və Azərbaycandakı Britaniya Şurası (British Council) tərəfindən həyata keçirilən və Böyük Britaniya ilə Azərbaycan arasında gözəl səviyyədə olan mədəni və təhsil əlaqələrini əks etdirən bir sıra açılış mərasimlərində iştirak edəcək.\nTicarət elçisi Azərbaycanın yüksək vəzifəli şəxsləri və Britaniya biznes qrupunun üzvləri ilə görüşlərlə yanaşı, cəmiyyətin qabaqcıl xanım liderləri ilə də görüşəcək, qadınların səlahiyyətləri, məişət zorakılığı və digər gender və uşaqların qorunması mövzularında danışacaq.\nSəfərdən öncə Baronessa deyib ki, Böyük Britaniya ilə Azərbaycan arasında uğurlu ikitərəfli münasibətlər təkcə ticarət və enerji sahələrini əhatə etmir: “2019-cu ildə Azərbaycana ikinci dəfə səfər etməkdən məmnunam və işgüzar sahədə, eyni zamanda mədəniyyət, təhsil, ətraf mühit və səhiyyə sahələrində də Böyük Britaniya ilə Azərbaycanın əlaqələrinin daha da inkişaf edəcəyinə ümid edirəm. Azərbaycan hökuməti ilə gələcək əməkdaşlıq imkanlarını araşdırmaq üçün söhbətlərimizi səbirsizliklə gözləyirəm”.


Zamanı qan elementlərə yüksək, motivləri və ictimai - Hüquqşünaslar İtaliya online. Ən böyük hüquq portal italyan bar.\nZamanı qan elementlərə yüksək, motivləri və ictimai\nNiyə düzgün artırılması məsləhət deyil\nİlə kiçik bir otağı, unutmayın ki, bizim qan ibarətdir maye adlı olan mövcud qırmızı qan hüceyrələri və ya zamanı qan elementlərə və ağ qan dana, eləcə də trombositlərMəhsul sümük iliyi, bu hüceyrələr minir dairəsi, onlar ödəmə çatmaq. Bəli, zamanı qan elementlərə təşkil edir, təxminən qırx həcminin bizim qan və onlar çox vacibdir, çünki, eləcə də yerinə yetirmək üçün bir sıra xüsusiyyətləri, əsas, dayaq, hemoglobin, protein olan bağlayır oksigen ki, keçirmək üçün imkan verir, eyni təcrübəsi ağciyər üçün toxumaların və orqanlarına. Mən həmişə zamanı qan elementlərə aparmaq hissəsi karbon olan toxuma və orqanları üçün asan, olan olacaq, sonra atilir orqanizmdən. Əvvəl nə başa normal dəyərlər bilərik unutmayın, həmçinin, kimi orta ömür uzunluğu, bizim qan hüceyrələrinin təxminən dörd ay: stəkan beyin, buna görə də, daim daxil edilmiş məhsulların yeni üçün əvəz etmək üçün köhnə, və ya o, hələ"gənc", ancaq buraxılmış görə qanaxma. Zamanı qan elementlərə qan adətən, məzmun dərəcədə, bərabər. azn litr kişilər, həm dərəcədə, bərabər. orada ərzində litr qadınlar. Onların əsas mübadilə edilə bilər, hər hansı bir kliniki qan analizi, əgər sayı olacaq tədqiq sinerji ilə digər parametrləri, məsələn, sayı reticologiciti və hemoglobin. İndi də yuxarıda təqdim edə bilərsiniz ilk addım irəli vurğulayaraq, xəstələrin (olan var o, var qırmızı qan hüceyrələrinin daha aşağı adi) olan xəstələr policitemici (olan var o, var qırmızı qan hüceyrələri, daha çox adi daha).\nƏlbəttə, bu halda, əgər anemiya səbəbləri, yaranan imkanları ilə üz-üzə az miqdarda qırmızı qan hüceyrələrinin çox ola bilər.\nSizcə, - buna misal olaraq, əsaslı deyil - zədə, məhv edir qırmızı qan hüceyrələrinin, qida çatışmazlığı (bir qayda olaraq, o, dəmir, fol turşusu və vitamin B), problemləri, sümük iliyi və ya xəstəliyi, həmçinin iltihab xəstəliyi xroniki xarakterli və ya böyrək çatışmazlığı. Qarşı daha ağır, daha çətin görünür, səbəb, olan da artmasına gətirib çıxarır konsentrasiyası, və buna görə də, müəyyən xəstə policitemico. Səbəblər arasında - hətta bu halda, bu siyahı tam deyil - xatırladaq ki, əsl, ağciyər xəstəlikləri, anadangəlmə qüsurları, ürək, böyrək şişləri, siqaret, genetik səbəblər, susuzlaşdırma və sair.\nƏhəmiyyətli qan yuxarıda kişilər\nHəyata keçirmək üçün hesablanması vasitəyə əl atır, bir qayda olaraq, vəsait avtomatik xarakterli. Etmək üçün bir yoxlamaların (o halda o nəticəsində qəbul olardı kənarda normal dəyərlər artması və ya azalması konsentrasiyası), siz də başlaya əl imtahanı damla qan mikroskop altında ki, təmin edə bilər analitik haqqında daha ətraflı məlumat anomaliyaları nəticələri. Həmişə olduğu kimi, biz xatırladaq ki, malik olmaq üçün, haqqında daha ətraflı məlumat və qan analizi, eləcə də nəticələri təsərrüfat binalarının və səbəbləri haqqında bu cür fərqlərin ilə müqayisədə normal dəyərləri tövsiyə olunur ki, həkimə müraciət edilsin və onunla birlikdə addım təsiri. Ən böyük təsirini bu vəziyyəti qan, bir məruz sıxlığı artırılması, onun özlülük. Bir amildir ki, baxmaq lazımdır, diqqətlə nəzərə alaraq çıxara bilər ki, asan inkişafına, infarkt və ağciyər embolisms. Yaxşı qarşısını almaq üçün müalicə olun səndən və dərhal həkimə müraciət etmək üçün müəyyən müalicəvi yanaşma daha yaxşıdır. Səbəbi gəlir daha yüksək konsentrasiyası testosteron olan bədən yetkin insan.\nƏslində, testosteron oynayır fəaliyyəti çətin, daha, o prosesi gətirib çıxarır ki, inkişaf.\nBiri xəstəlikləri daha çox yayılıb artıq qan edir. Bu halda oksigen səviyyəsi çox aşağı bədən çalışır balans vəziyyəti artması ilə istehsalın ki, mobil daşıyır.\nProblemlər arasında asanlıqla ilə bağlı oksigen çatışmazlığı var, ürək çatışmazlığı, ürək problemləri, təbiətin fitri, iğtişaşlar, kəskin və ya xroniki ağciyər, yuxu apne və tüstü.\nAdətən sidikdə zamanı qan elementlərə tamamilə yoxdur.\nBu halda, ancaq əksinə baş verir. Zaman dəyərləri üstələyir - üçün sahəsində, onda siz narahat etməlidir və bunu təhlillər əlavə. Yüksək konsentrasiyası qırmızı qan buğa sidikdə səbəb ola bilər müxtəlif elementləri. Ola bilər- qan qadınlar, habelə istifadə etmək üçün bəzi dərman preparatlarının. Və ya bu ilə bağlı ola bilər xəstəlikləri. Məsələn, vərəm, böyrək, çətinliklər zamanı laxtalanma, daşlar, səlim və bədxassəli şişlər sirrozu, qaraciyər və eybəcər şəklə düşməsi insanların tolerantlığını. Düzgün qidalanma faydalı ola bilər, heç patologiyası, xüsusilə, saxlamaq, normal dəyərlər. Zəngin qidalar dəmir vacibdir sağlamlığı üçün qırmızı qan hüceyrələrinin, amma vitamin eyni şəkildə əhəmiyyətlidir. Düzgün qidalanma nəzərdə tutur istehlak fol turşusu olan, yaşıl yarpaqlı tərəvəz, lobya və portağal şirəsi.\nÖnəmlidir, həmçinin vitaminlər tutmuş Və olan, toxum, avokado və manqo.\nLazım həmçinin vitamin B, a, B, c, on iki və B ki, mövcud məhsulları, banan, və yumurta. Bu, fizioloji vəziyyəti, səbəb həddindən artıq səviyyədə qan. Bu özünü göstərir, v. Siz var Christmas Ola bilər ki, vaxt qaçmaq üçün sığınacaq, i. baxmağa Nədir, nə ilə müəyyən edilir, həm diaqnostika, həm bilərsiniz bərpa lazımi səviyyəsi. -bu zülal ilə molekulyar kütləsi yüksək ki, onun tərkibində olan xeyli sayda ion.


Prezidentlər nə yeyirlər? – baş aşpaz danışdı\n28 Sentyabr 2015 22:59\nBMT-nin baş aşpazı Den Lopez Nyu-Yorkda BMT Baş Assambleyasının toplantısına qatılan dünya liderlərinin nə ilə qidalandığını açıqlayıb.\nPublika.az Gazeta-ya istinadən xəbər verir ki, prezidentlərin ən çox bəyəndikləri yeməkləri sadalayan aşpaz bildirib ki, bəzən hazır yeməklərin yoxlanması 4 saata qədər vaxt aparır:\n“Təhlükəsizlik sistemi baxımından deyə bilərəm ki, 4 min adamı qidalandırmaq 170-190 dövlət başçısını qidalandırmaqdan daha rahatdır. Bizə verilən tapşırıq bir neçə qəlyanaltı, əsas yemək və desert hazırlamaqdan ibarətdir. Bütün yemək və desertlər, içkilər xüsusi əməkdaşlar tərəfindən yoxlanılır. Bu dequstasiya təxminən 4 saata qədər vaxt ala bilər”.\nBaş aşpaz və onun həmkarları pəhrizdə olan dövlət rəhbərlərini də nəzərə alırlar: “BMT-də prezidentlərə klassik fransız mətbəxinə aid yeməklər verilir. Deyə bilərəm ki, onlar qoyun və dana ətini çox bəyənirlər. Mən 12 ildir burada işləyirəm və bu yeməklər həmişə menyuda olub”, - deyə baş aşpaz bildirib.\nBundan başqa, BMT-nin mətbəxində balıq yeməkləri və vegeterianlar üçün xüsusi yeməklər də hazırlanır.\nÇox gözəl və etibarlı komandası olduğunu deyən D. Lopezin sözlərinə görə, BMT-də prezidentlər üçün yeni menyu yanvar ayında verilir, iyun ayında yeməklərin ilkin siyahısı formalaşır. İyun ayının sonunda isə artıq bütün yeməklərin siyahısı təsdiqlənir.


Biləsuvarda aprel şəhidləri yad edildi. - Xəbərlər - BİLƏSUVAR RAYON Icra Hakimiyyəti\nBiləsuvarda aprel şəhidləri yad edildi.\n03 aprel 2019-ci il tarixdə Biləsuvar rayon Gənclər və İdman İdarəsinin təşkilatçılığı ilə 2016-cı ilin aprel döyüşlərində qəhrəmancasına şəhid olmuş Dəmirli Hüseyn Zeynal oğlu və Novruzov Fərahim Nadir oğlunun məzarları ziyarət olundu, məzarları üzərinə təzə tər çiçək dəstələri düzüldü. Tədbirdə Biləsuvar rayon Gənclər və İdman İdarəsinin rəisi Aqşin Bağırov, Qarabağ Müharibəsi Əlilləri, Veteranları və Şəhid Ailələri İctimai Birliyinin rayon təşkilatının üzvləri, aprel döyüşçüləri, şəhid ailələri və məktəblilər iştirak etdilər.\nAnım tədbirində Biləsuvar rayon Gənclər və İdman İdarəsinin rəisi Aqşin Bağırov çıxış edərək bildirdi ki, məlum aprel döyüşlərində Biləsuvardan olan gənclər də öz igidlikləri, şəxsi şücaət və rəşadətləri ilə bizə başucalığı gətirdilər.Onlardan Dəmirli Hüseyn Zeynal oğlu, Novruzov Fərahim Nadir oğlu və Məmmədov Murad Vaqif oğlu qəhrəmancasına döyüşərək şəhidlik zirvəsinə ucaldılar. Məhz Azərbaycan Ordusu müdrik və qətiyyətli sərkərdəmizin – Prezident İlham Əliyevin rəhbərliyi altında aprel döyüşlərində qələbə qazandı, düşmənin layiqli dərsini verdi. Füzuli, Cəbrayıl və Ağdərə rayonlarının ərazilərində işğal altında olan 2000 hektardan çox torpaq uğurlu əks-hücum əməliyyatı nəticəsində işğalçılardan azad edildi, minlərlə hektar torpaq Azərbaycan Ordusunun tam nəzarətinə keçdi və uzun illərdən sonra qəhrəman döyüşçülərimiz xalqımıza qələbə sevinci yaşatdı. Ali Baş Komandanımızın da dəfələrlə dediyi kimi, aprel döyüşləri dövlətimizin və ordumuzun gücünü, xalqımızın birliyini, həmrəyliyini və vətənpərvərliyini nümayiş etdirdi .\nTədbirdə şəhidin valideynləri, yaxınları, aprel döyüşlərinin iştirakşıları və gənclər çıxış edərək aprel döyüşlərində qazanılmış qələbədən sonra vətənpərvərlik ruhunun daha da yüksəldiyini və hər an Ali Baş Komandanın əmrlərinə hazır olduqlarını vurğuladılar


Twitter Android, iOS və veb üçün interfeysini yeniləyir Androidsis\nGörünən odur ki, mavi quşun sosial şəbəkəsi son dövrlərdə bir çox varlıq böhranını yaşayır ki, bu da çoxsaylı və müxtəlif dəyişikliklər etməsinə səbəb olur. Və biz yalnız xidmətin özü ilə əlaqəli dəyişikliklərə deyil, həm də interfeysinin dizaynındakı dəyişikliklərə, estetik dəyişikliklərə istinad edirik və onlardan bir neçəsi var.\nAndroid, iOS, veb, Twitter Lite və hətta TweetDeck üçün versiyalarında Twitter-in daimi bir istifadəçisisinizsə, sürprizlə üzləşmək üzrəsiniz və sosial şəbəkə komandası budur bütün versiyalarına tətbiq ediləcək vizual bir yeniləmə elan etdi və bu, növbəti günlər və həftələr ərzində tətbiq olunmağa başlayacaq.\nHələlik bunun kifayət qədər "radikal" bir dəyişiklik olacağına əmin ola bilərik. Başlamaq üçün bütün Twitter tətbiqetmələri a yeni tipoqrafiya daha zərif və daha görkəmli başlıqlar ilə, bütün versiyalara ardıcıl bir baxış verir. Əlavə olaraq, bu yenilənmə ilə də gələcək yuvarlaq profil şəkilləri.\nTwitter də daxil olacaq daha intuitiv nişanlar tətbiqlərinizə. Məsələn, bir çox insanın sola dönən bir ox olan cavab simgesinin silmək və ya əvvəlki bir səhifəyə geri aparacağını düşündüyü ortaya çıxdı. Bu cavab nişanı “nitq balonu” na çevriləcək.\nƏlavə olaraq, Twitter-i bir iOS cihazından da istifadə edirsinizsə və şübhəsiz ki, bir çoxunuz istifadə edirsinizsə (bağışlayın, edirik), bilməlisiniz ki, nəhayət, Android istifadəçilərinin keçən ildən bəri zövq aldığı bəzi inkişafları əldə edəcəksiniz. , profili, əlavə hesabları, parametrləri və gizlilik seçimlərini necə göstərmək olar tək, asanlıqla əldə edilə bilən yan naviqasiya menyusu, bununla tətbiqetmə daha nizamlı bir görünüşə sahib olacaqdır. Həm də məqalələrə və veb saytlara keçidlər tətbiqdən çıxmadan Safari görüntüləyicisində açılacaq və bu da artıq bağlı olduğunuz saytlara daxil olmağı asanlaşdıracaqdır.\nNəhayət, həm Android, həm iOS üçün olan versiyasında, həm də TweetDeck-də tvitlər cavab, retweet və bənzərləri ilə dərhal yenilənəcək və söhbətləri olduğu kimi görməyə imkan verəcəkdir.\nMəqaləyə tam yol: Androidsis » Android tətbiqləri » Twitter Android, iOS və veb üçün interfeysini yeniləyir\nSamsung Galaxy Note 8 "Emperor Edition" 8 GB operativ yaddaşa sahib olacaq